55 нафар уйсиз фуқарога паспорт берилди – Газета.uz\n25 май, душанба COVID-19 Ob-havo Zira Вакансиялар\n55 нафар уйсиз фуқарога паспорт берилди\nТошкент шаҳар ИИББнинг реабилитация марказида муайян яшаш жойига эга бўлмаган 55 нафар фуқарога паспорт топширилди.\n12 июл 2018, 18:30 Жамият\nМуайян яшаш жойига эга бўлмаган 55 нафар шахсга Тошкент шаҳар ИИББ реабилитация марказида паспорт топшириш маросими ўтказилди, дейилади бошқарма матбуот хизмати хабарида. Умумий ҳисобда 184 нафар кишининг ҳужжатлари биометрик паспорт олиш учун расмийлаштирилди.\nПаспорт эгаларини Миграция ва фуқароликни расмийлаштириш Бош бошқармаси бошлиғи -полковник Бадриддин Шорихсиев ва Тошкент шаҳар ИИББ бошлиғи ўринбосари — полковник Дониёр Тошхўжаев табрикладилар.\nСал илгари ИИББ саховатли кишиларга мурожаат қилиб, ҳаётининг оғир кунларини бошдан кечираётган одамларга ёрдам беришга чақирган эди. Бошқарманинг чақириғига Тошкент шаҳар ҳокимлиги ва «Сестри Матери Терези» христиан ташкилоти жавоб қайтарди. Ҳокимият томонидан кийим-кечак, ётоқ буюмлари, гигиена маҳсулотлари, озиқ-овқат маҳсулотлари ва кир ювиш машинаси келтирилди. Христиан ташкилоти вакиллари эса кийим-кечак олиб келишди ва бу ишни мунтазам — бир ҳафтада бир марта амалга оширишга ваъда беришди.\nИжтимоий тармоқларда кучли тарзда муҳокама қилинган бўлишига қарамай, оддий фуқаролар уйсизларга ёрдам кўрсатишда фаоллик кўрсатмадилар, дейилади хабарда.\n«Уйсиз, яшаш учун зарур нарсаларсиз қолган одамларнинг нормал ҳаёт тарзига қайтишлари учун қўллаб-қувватлаш зарур. Бу ҳаракат биринчи навбатда ишга жойлашиш, маънавий ва руҳий томондан қўллаш билан боғлиқ. Агар Марказда оммавий-маданий тадбирлар — концертлар, адабиёт кечалари, кичик-спектакллар, шунингдек индивидуал ёки оммавий психологик тренинглар ўтказишни истовчилар бўлса, Тошкент шаҳар ИИББ уларга бундай имкониятни ҳаво қилишдан фақат хурсанд бўлади», — дейилади хабарда.\nРеаблитаци маркази бу ердаги одамлар учун янги ёки яхши ҳолатда бўлган кийимлар, гигиена воситалари (совун, шампунь, кир ювиш воситаси, тиш чўткаси ва пастаси, тароқлар, сочиқ), узоқ муддат сақланиши мумкин бўлган озиқ-овқат маҳсулотлари (дон маҳсулотлари, туз, шакар, ўсимлик ёғлари ва ҳоказо), ҳордиқ чиқариш учун стол ўйинлари ва китоблар қабул қилади.\nМарказ манзили: Тошкент шаҳри, Яшнобод тумани, Чашма кўчаси, 3-уй. Телефонлар: 367−07−08 — марказ раҳбари Одил Ботиров, 290−04−75 — марказ раҳбари ўринбосари Шуҳрат Баратов.\n25.05 Коронавирус ҳолатлари 9 тага кўпайди\n25.05 Ўзбекистонда 600 минг гектар майдонда чигирткаларга қарши кураш олиб борилмоқда\n25.05 Ўзбекистонда янги мадраса очилди\nЎзбекистонда янги мадраса очилди\nИсроил бош вазири суд олдида жавоб бермоқда\n«Ипотека банк» бош бошқармаси ходимида коронавирус аниқланди\nИссиқ об-ҳаво ҳафта охирига қадар сақланиб туради\nССВ: Навоий вилоятида аҳоли орасида коронавирусга чалиниш ҳолатлари сони ўсмоқда\nКарантин вақтида Рамазон ҳайити намози ўқилиши борасида тушунтириш берилди\nКейинги икки ҳафта ичида яна 17 та чартер рейс ташкил этилади


Абу Муслимнинг ўлими\nWritten by Абу Муслим Dec 20, 2017 - 1207 Views\nҲижрий 137 йил 24 шаъбон ойи (755 йил феврал ойи) халифа Мансурнинг буйруғи билан умавийларга қарши қўзғолон кўтарган исёнчиларнинг сарварларидан бири Абу Муслим Хуросоний ўлдирилади.\nЭрон, Ўзбекистон, Туркманистон ва Доғистон халқларининг достон ва эртакларида Абу Муслим адолатсизлик ва зулмга қарши аёвсиз курашувчи қаҳрамон сифатида талқин қилинган. Бироқ жуда кўп ривоятлар тўқима бўлиб, тарихий ҳақиқатдан анча йироқдир. Бу айниқса, Абу Тоҳир Тартусийнинг “Абу Муслимнома”сида яққол кўзга ташланади. “Абу Муслим Хуросоний” деб номланган тарихий роман эса араб ёзувчиси Жиржи Зейданнинг (1914 йил вафот қилган) энг яхши асари ҳисобланади. Ўлкамизда ҳам Абу Муслим ҳақида жуда кўп китоблар бўлган.\n747-750 йилларда бўлиб ўтган Хуросондаги қўзғолон Умавийлар ҳукмронлигидан норози бўлган ҳаммани бирлаштира олган. Бу қўзғолон ҳукмрон сулола томонидан деярли барча қўзғолончилар қириб ташланиши билан Ислом тарихида катта из қолдирган. Янги халифа этиб пайғамбаримиз саллоллоҳу алайҳи вассалламнинг амакилари Аббос розияллоҳу анҳунинг авлодларидан бўлган Абул Аббос Абдуллоҳ ибн Муҳаммад сайланди. Бу хабар шиалар учун умуман кутилмаган воқеа бўлди, чунки Али ибн Абу Толиб розияллоҳу анҳу авлодлари ҳам Ироқ ва Хуросонда катта обрўга эга эди. Буни яхши тушунган Аббосийлар энг сўнгги дақиқагача “Худо рози бўлган” имомнинг исмларини сир сақлаб туришган ва сафларига Алавийлар тарафдорларининг келиб қўшилишларини таъминлаганлар. Аммо энг каракли вақтда, яъни олий ҳокимиятга ўз номзодларини тавсия қилиш чоғида Алавийлар ўзаро ихтилофлари сабаб бу пайтгача анча кучайиб кетган Аббосийлар билан беллаша олмай қолишади.\nАббосийлар ўз даъволарини Абу Ҳошим Абдуллоҳ ибн Муҳаммад ибн Ҳанафиянинг (Алий ибн Абу Толиб невараси) васияти билан асосламоқчи бўлишди. Бу васиятни у Муҳаммад ибн Алийга (Абдуллоҳ ибн Аббос невараси) топшириб кетган экан. Расмий талқинларга кўра, Абу Ҳишом фарзандсиз бўлган ва ўлими олдида ўзининг содиқ тарафдорига, Муҳаммад ибн Алийга бошқарувни топширган экан ва уларга Росулуллоҳ саллоллоҳу алайҳи вассаллам авлодларининг ҳақ-ҳуқуқлари учун курашишни давом эттиришни васият қилган экан. Манбаларга кўра, Абу Ҳишом ҳақиқатдан ҳам энг кўп ва яхши ташкил қилинган Алавийлар гуруҳини бошқарган. Ва унинг ўлимидан сўнг, тарафдорлари Аббосийларнинг вакиллари билан ҳамкорлик қила бошлаган. Бироқ буларнинг ҳаммаси ҳақиқатдан ҳам шундай васият бўлган дегани эмас. Аббосийларнинг ҳокимиятга бўлган даъвосини асослаши ва Алий тарафдорларини ўзига жалб қилиш учун бу васият тўқилган бўлиши ҳам мумкин. Нима бўлганида ҳам, Муҳаммад ибн Алий етмиш ёшгача яшаб, умавийларга қарши яширин даъват, тарғибот ишларини ташкил қилишга муваффақ бўлган. 743 йил у вафот қилади ва ҳаракатга унинг Иброҳим исмлик ўғли бошчилик қилади. У эса марказий ҳокимият заифлашганидан фойдаланиб 747 йил май ойида ўз тарафдорларига очиқ қўзғолон кўтаришга буйруқ беради.\nУнинг бундай муваффақиятлари Абу Муслим Абдураҳмон ибн Муслимнинг ҳаракатлари туфайли эди. У ўз вақтида Иброҳим ибн Муҳаммаднинг энг яқин ва хос одамларига айланди. Сиёсатдаги катта фаросати билан у Марвни ишғол қилади ва Хуросон ва Ироқни эгаллаш учун ўз қўшинларини юборади. Нишопурни ишғол қилиб, ўз қароргоҳини шу ерга кўчиради ва Хуросоннинг волийси бўлади. Умавийлар суянадиган араб қабилалари орасидаги ихтилофлари туфайли улар тезда ҳукумат қўшинларининг қаршиликларни бартараф қила олади. Бироқ Абу Муслим ва Иброҳим ўртасидаги алоқаларни яшириш имкони бўлмайди. Иброҳим қўлга олиниб, халифа Марвон ибн Муҳаммад буйруғи билан қатл қилинади. Унинг укалари Абу Аббос Абдуллоҳ ва Абу Жаъфар Абдуллоҳлар Куфа шаҳрига қочишади. 749 йили ноябр ойида шу шаҳарда Абу Аббос Абдуллоҳ янги халифа деб эълон қилинади. Абу Жаъфар Абу Аббосдан катта бўлса ҳам унинг онаси берберлардан бўлган канизак эди. Абу Аббоснинг онаси эса ҳур аёл эди. Шунинг учун ҳам Иброҳимнинг вориси этиб Абу Аббос тайинланди. Аббосий ва Умавийлар қўшинлари ўртасидаги ҳал қилувчи жанг 750 йил январ ойида Катта Заб дарёси қошида бўлиб ўтди. Қўзғолончилар ғалаба қазониб Шомни ишғол қилиш учун юриш қилди. Йўл-йўлакай умавийларни қўллаб-қувватлаганлар, ҳатто оз бўлсада уларга хайрихоҳ бўлганларнинг барчасини қатл қилиб боришди.\nАббосийлар тахтда мустаҳкам ўрнашиб олганидан сўнг, Абу Муслим халқ ғалаёнларини бостириш ва тартиб ўрнатиш учун Хуросонда қолди.\nФорс тарихчиси Абу Саид Гардизий ўзининг “Зайнал Ахбор”, деб номланувчи китобида ёзишича, ўша вақт Хуросонда Бихафарид ибн Махфарвадин деган бир форс пайдо бўлади. У зардушийлар ичида даъват қилиб, уларнинг пайғамбари бўлиб олмоқчи бўлади. У қуёшга етти марта ибодат қилиш, ўлимтак нарсаларни емасликни, бироқ ўз онаси, опаси ва ака-укалар ва опа-сингилларнинг қизлари билан никоҳ қуришни жорий қилади. Унинг даъватларидан ваҳимага тушган зардушийларнинг руҳонийлари Абу Муслимга шикоят қилиб боришади. У эса Бихафаридни дорга осишга ва тарафдорларини қириб ташлашга буйруқ беради.\nБундан сўнг, Бухорода Шарик ибн Шайх Маҳрий тарафидан қўзғолон бўлади. У Алавийларнинг паймол этилган ҳақ-ҳуқуқларини талаб қилиб 30 мингга яқин қўшин йиғади. Бу қўзғолонни бостириш учун у Зиёд ибн Солиҳ бошчилигида уларга қарши қўшин юборади. У эса уч кун ичида шаҳарга ўт қўйиб, уни вайрон қилади.751 йил июн ойида Зиёд ибн Солиҳ Талас водийсида Хитойнинг Тан сулоласи қўшинлари билан тўқнашиб, уларни мағлуб этади. Шу билан Тан сулоласи Ғарбга қараб кенгайиши тўхтатилади. Абу Муслимнинг муваффақияти ҳамда унинг мустақил бўлиб бораётгани халифа атрофидагиларнинг ҳасадини келтириб чиқаради. Халифа уни жуда ҳурмат қиларди. Буни у ҳажга кетаётганида халифанинг меҳмони бўлганидан ҳам сезсак бўлади. Халифа Абу Аббос уни жуда яхши кутиб олади. 754 йили эса халифа вафот қилади ва тахтга унинг акаси Абу Жаъфар Мансур ўтиради ва ҳолат тубдан ўзгариб кетади. Агар манбаларга ишонадиган бўлсак, Абу Муслимга нисбатан муносабат ўзгаришига унинг ўзи сабаб бўлганига гувоҳ бўламиз. Чунки унинг сўзлари деб ҳар хил нарсаларни халифа Мансурга чақимчилик қилаётганлар кўп эди. Бу ҳақда Абу Саид Гардизий қуйидагиларни ёзган: “Абу Муслим ҳаждан қатаётганида унга Ҳирда икки юз йил яшаган насроний борлиги ҳақида хабар қилишади. У ҳамма нарсани билармиш. Абу Муслим уни ҳузурига таклиф қилади. Қариянинг Абу Муслимни кўриб: “Сен ҳаммасини тўғри қилдинг, ғамхўрлик ҳам кўрсатдинг ва ҳамма ишни охиригача қилдинг. Сен ўзингни ўзинг ёқдинг, ишингни қўлингдан бой бердинг ва ўз қатлингни кўргандек бўлдинг” дейиши Абу Муслимни маҳзун қилади. Сўнг қария унга: “Зарар комил эҳтиёткорликдан, тўғри мулоҳазадан ва фойдали тадбирдан ва ўткир қиличдан эмас, ҳеч ким барча истакларига етиша олмайди, тақдирида бўлса бошқа гап” деган гап айтади. Абу Муслим ундан: “Нима деб ўйлайсан, бу ёғи нима бўлади?” деб сўраганда, қария: “Гар икки халифа бир ишда келишган бўлса, шуни қилишади... Агар сен Хуросонга кетсанг, сенга зарар бўлмайди ва соғ қоласан” деб жавоб қилади. Абу Муслим Хуросонга кетмоқни ихтиёр қилади, аммо халифа Мансур унга одам юбориб, тезроқ ҳузурига келишига буйруқ беради. Тақдир экан, Абу Муслимни фаросати тарк қилади. У шу ердаги кимдандир: “Нима дейсан, мени нима қилишади”, деб сўради. У эса “Хурсанд бўл, сен қилган яхшиликларинг, эвазига фақат яхшилик кўрасан” деб жавоб беради. У “Мен бошқача фикрдаман” деб айтса-да,\nМансур олдига боради. Халифа эса Абу Муслимнинг халифа ҳақида айтган сўзларини юзига солади. Абу Муслим ўзини оқламоқчи бўлади ва қилган хизматларини зикр қилишга тушади, бироқ Мансур: “Сен буларнинг ҳаммаси бизга дўст бўлганинг учун қилган эмассан, сени сулоламизга ёрдам беришинг Худо тарафидан бизга берилгансан” дейди ва халифанинг яқинлари уни қиличлари билан чопиб ташлашади, калласини эса Хуросонга юбориб, барча вилоятларда намойиш этишади. Хуросон волийларининг қўриқчилари бир йиллик маоши олдиндан тўланганлиги эвазига норозилик билдирган жангчилар ҳам тезда жим қилинади.\nШундай бўлса ҳам, Абу Муслимнинг қатл қилиниши, унинг жуда кўп тарафдорларининг норозиликларини келтириб чиқаради. Уларнинг аксари оми одамлар бўлиб, Абу Муслимда қандайдир худо тарафидан берилган хислатлар бор, деб ишонар эдилар. Шунинг учун ҳам Хишом ибн Ҳаким, яъни аниқроғи, Муқанна номи билан машҳур бузғунчи аббосийларга қарши қўзғолон кўтарганида пайғамбарлар, Алий ибн Абу Толиб ва Муҳаммад ибн Ҳанафийдан кейин Абу Муслим ва унинг ўлимидан сўнг ўзида (Муқаннада) илоҳий руҳ мужассам эканини айтиб одамларни лаққиллатган. Абу Муслимнинг бошқа бир тарафдори, зардушийлик билан исломни қариштирмоқчи бўлган форслик даъватчи Синдбад Мажусий, Мансур Абу Муслимни ўлдирмоқчи бўлганида, у Аллоҳ таолонинг исмларининг бирини ўқиб, кабутарга айланиб, сўнг қочган ва айни вақтда Маздак ва Маҳдий билан бирга деган миш-мишларни тарқатган. Баъзи тарихчиларнинг ёзишича, хуррамийларнинг сардори бағий Бабек ҳам Абу Муслимга қариндош эканини айтиб чиққан ва шу тарзда ишонувчан ва саводсиз деҳқонларни ўз тарафига оғдиришга уринган.\nУмавийлар сулоласини ағдаришда муҳим ўрин тутган Абу Муслим Ислом оламининг тарихига катта таъсир қилган жуда кам сонли шахслар қаторидан ўрин олган.\nУ қорачадан келган, бўйи узун бўлмаган, совуққон, камгап ва сиёсий дунёқараши кенг одам эди. У араб ва форс тилларини жуда яхши билган. Қўли очиқ бўлиб, қўл остидагилар уни қаттиқ ҳурмат қилган бўлса-да, унинг яқин дўсти бўлмаган экан. Кам вақт ҳукмронлик даврида эса жуда кўп одамларни ўлдириб юборган. Уни баъзи тарихчилар Ҳажжож ибн Юсуф Сақафий билан ҳам қиёс қилишади. Хуросон ривожига хисса қўшган. Унинг буйруғи билан Марв ва Нишопурда масжидлар қурилган. Абу Муслим 32 ёки 35 ёшларида ўлдирилди. Айтишларича, ўзидан кейин Фотима ва Асмо исмлик икки қизи ва уларга меросбўлиб фақат бешта жория қолган.\nMore in this category: « Алий ва Муовия ўртасидаги - Сиффин жанги


ЎФА президенти Абдусалом Азизов ассоциация раҳбарияти, бошқарма ва бўлимлар раҳбарлари билан йиғилиш ўтказди. Унда Ўзбекистон футболидаги мавжуд муаммолар ҳамда ташкилотнинг яқин келажакдаги режалари муҳокама қилинди, деб хабар бермоқда ЎФА расмий сайти.\nДастлаб вилоят футбол ассоциацияларининг бугунги фаолияти кўриб чиқилди. Бу тизимдаги муаммоларни бартараф этиш чоралари, ассоциацияларни моддий қўллаб-қувватлаш, кадрлар малакасини кўриб чиқиш, маҳаллий ҳокимликлар билан ҳамжиҳатликда вилоятларда футболни ривожлантириш борасида кўрсатмалар берилди.\nЯқин муддат ичида Ўзбекистон миллий терма жамоаси, олимпия ва ёш тоифасидаги терма жамоаларимиз саралаш турнирларига киришадилар. ЎФА президенти терма жамоаларимизнинг иш режалари билан яқиндан танишди.\nШу аснода миллий терма жамоамизнинг яқин вақт ичида ўтказадиган ўйинлари учун “Миллий” стадион майдони ҳали талаб даражасида эмаслиги эътироф этилди. Йил охиригача стадион чимини тартибга келтириш вазифаси қўйилди. Унга қадар терма жамоалар бошқа стадионларда ҳам учрашувлар ўтказиши таклифи берилди.\nЎзбек футболининг мавқейини халқаро майдонда мустаҳкамлашда ФИФА ва ОФК билан яқиндан ҳамкорлик қилиш, ушбу ташкилотларнинг, қолаверса, мухлисларнинг ишончини қайтариш жуда муҳим экани ҳам алоҳида таъкидланди. Абдусалом Азизов халқаро ҳамкорлар билан муносабатлар ва келажакдаги ўзаро лойиҳаларни тўлиқ қўллаб-қувватлаши ҳақида айтиб ўтди.\nШунингдек, ЎФА президенти томонидан болалар футболидаги аҳволни яхшилаш, улар учун мунтазам турнирлар ташкил этиш кераклиги таъкидланди. Ўсмир ва ёшларнинг катта футболга ўтиш жараёнидаги муаммолар, уларнинг профессионал футболчи сифатида шаклланиши, миллий терма жамоага муносиб футболчи бўлиб етишиши бўйича мавжуд камчиликларни бартараф этиш кераклиги айтиб ўтилди. Бу борада қитъамизнинг футболи жадал ривожланаётган мамлакатлари, хусусан, Япония, Қатар, Бирлашган Араб Амирликлари тажрибалари яқиндан ўрганиб чиқилади ва мутахассисларнинг тажриба алмашинуви йўлга қўйилади.\nТерма жамоаларимизда диетология ва витаминизация етишмаслигини Абдусалом Азизов алоҳида эътироф этиб, тез орада малакали шифокорлардан иборат гуруҳ тузиш ва бу йўналишни кучайтиришга кўрсатма берди.\nЙиғилишда марҳум "Пахтакор-79" жамоаси аъзоларига алоҳида тўхталиб ўтилди.\n“Хабарингиз бор, бу йил "Пахтакор-79" авиаҳалокатига 40 йил тўлмоқда. Бу нафақат “Пахтакор” клуби, балки бутун ўзбек футболи учун катта фожиадир. Биз ҳеч қачон футболимизнинг фахри бўлмиш ушбу жамоани унутмаслигимиз ва ҳамма вақт уларнинг хотирасини ёд этишимиз зарур. Шунинг учун ҳам Ўзбекистон футбол ассоциацияси ушбу сана муносабати билан ўтказиладиган барча тадбирларда фаол иштирок этиши, мазкур сана арафасида бўладиган Суперлига учрашувларида ўтганлар хотирасига ҳурмат бажо келтириши, жамоа аъзоларининг яқинларига эътибор қаратиши зарур”, - дея таъкидлади Абдусалом Азизов.\nСтадионларда байрамона атмосферани юзага келтириш, мухлислик маданиятини ошириш ҳам муҳим масалалардан бири ҳисобланади. Ҳозирги кунда ҳам ўйинлар пайтида футболчилар, мураббийлар, ҳакамларга қарата ҳақоратлар янграши каби футболимиз мавқейини туширадиган ҳолатлар учраб турибди. Бу эса ўз навбатида стадионларга оилавий борилишга тўсқинлик қиляпти. Ассоциация томонидан мухлислик маданиятини ошириш учун махсус лойиҳалар, тадбирлар, ижтимоий роликлар тайёрланяпти.\nАбдусалом Азизов миллий чемпионатимизда тартиб-интизомни кучайтириш зарурлигини ҳам алоҳида қайд этди.\n“Ҳозирда жамоаларда мураббий ва футболчиларнинг шартномалари борасида ноаниқликлар учраб туришидан хабарим бор. Қисқа муддатли шартномалар ўрнини икки томоннинг мажбуриятлари тўлиқ акс этган профессионал шартномалар эгаллаши керак. Шунда мураббийлар ҳам маълум муддат ўз жамоаси билан ишлаб, уни кучайтириш ҳақида ўйлайди. Футболчилар ҳам бир йил ўтар-ўтмасдан ўзига бошқа клуб қидиришга тушмайди.\nРегламент, чемпионат формати ва жамоалар сонини ҳар йили ўзгартиришни тўхтатамиз. Кейинги мавсумда ҳам жамоалар сони шунчалигича қолади. Суперлигага чиқадиган жамоа спорт принциплари асосида курашиб йулланмага эга чиқсин. Турли аралашувлар орқали жамоаларни юқори лигаларга олиб чиқишга бўлган уринишларга йўл қўйилмайди”, - деди Абдусалом Азизов.


Бунёдкорлик, ободончилик ва фаровонлик йили\nТуркистон вилояти ҳокими Ж. Туймебаев аҳоли олдида 2018 йили бажарилган ишлар хусусида ҳисобот берди.\nТадбирда ҚР Маданият ва спорт вазири А. Мухамедиули ва ҚР Президенти девонининг Туркистон вилоятидаги инспектори М. Имандўсов иштирок этди. Ҳисобот йиғилишини бошқарган вилоят маслаҳати котиби Қ. Балабиев вилоят ҳокимининг маърузаси тезислари расмий давлат нашрларида олдиндан эълон қилинганлигини таъкидлади. Вилоят ҳокими расмий сайтига бугунга қадар 134 савол тушган бўлса, уларнинг 80 тасига жавоб берилиб, чора кўрилган. Шунингдек, қишлоқ, туман, шаҳар ҳокимликларида аҳоли саволлари бўйича мониторинг ўтказилиб, уларга расмий жавоб берилади.\nМинбарга кўтарилган минтақа раҳбари Жансейит Туймебаев ўз маърузасида “Туркистон вилояти аҳолисининг фаровонлигини оширадиган иқтисодиёт тизимимизни ривожлантириш йўналиши қандай бўлади? Фаровонликни оширишда аҳолига хизмат кўрсатадиган инфратузилмани қандай яхшилаймиз? Тараққиёт замонида Туркистон вилоятида одам капиталини замонавий кўринишда қандай шакллантирамиз?” каби саволлар атрофида фикр юритди.\nЎтган йилда тарихий қарор қабул қилиниб, Туркистон вилояти ташкил қилинганини, мазкур йиғиннинг вилоятнинг янги маркази – Туркистон шаҳрида илк бор ўтаётганини таъкидлади. Шунингдек, Сариоғоч ва Мақтаарал туманлари бўлиниб, Келес ва Жетисай туманлари ташкил қилиниши юрт фаровонлигини оширишда катта аҳамият касб этишини таъкидлади. Ҳисоботини асосан тўртта соҳа – саноат, тадбиркорлик, қишлоқ хўжалиги ва туризм бўйича берди. Барча соҳалар бўйича ўсим бор.\nЭлбошининг 2018 йил 19 июндаги тарихий 702-сонли Фармонига асосан ташкил этилган Туркистон вилояти, унинг маркази Туркистон шаҳри ободончилиги ҚР Президенти Н. Назарбаевнинг назоратида.\nВилоятимиз демография бўйича республикада етакчи. Ҳар йили 50 минг чақалоқ дунёга келади. Бу дегани ҳар йили битта туман аҳолиси вилоят турғунлари сафига қўшилмоқда.\nЁшлар йили муносабати билан Туркистондаги қурилишларга 5 мингдан зиёд талабалар жалб этилади. Улар ёз ойларида 70-100 минг тенгедан маош олиб, қурилишларда меҳнат қилишади.\nБолаларининг интернетдаги қайси дастурлар билан кўпроқ машғул эканлигидан 50 фоизгина ота-она хабардор экан. Демак, бу борада назоратни кучайтириш, фарзандларга эътиборни кўпайтириш даркор.\nЯЛПИ МАҲСУЛОТ – 1 ТРИЛЛИОН 100 МИЛЛИАРДДАН ОШДИ\nТуркистон вилоятида ялпи минтақавий маҳсулот ҳажми 1 трлн. 103,9 млрд. тенгени ташкил этиб, 2017 йилнинг тегишли мавсумига ўсиш 103,9 фоизни ташкил этди. Кўплаб корхоналарнинг қувватини ошириш, технологик жараёнларни модернизациялаш туфайли саноат тармоғининг жадал ривожланишига эришилди.\n– 2018 йили саноат маҳсулоти ҳажми 453,8 млрд. тенгени ташкил этиб, 43,1 млрд. тенгега ўсган. Қайта ишлаш саноати ҳам ривожланмоқда. Бу ерда 236,9 млрд. тенгелик маҳсулот қайта ишланди, яъни, 13,7 млрд. тенгега ортди. Индустрлаштириш харитаси доирасида 2018 йили 10та лойиҳа амалга оширилиб, 800дан зиёд иш ўрини очилган. Жорий йилда индустрлаштириш харитаси доирасида сармоявий қиймати 11,9 млрд. тенгени ташкил этадиган 15та лойиҳани жорий этишни режалаяпмиз, – деди Ж. Туймебаев.\nЎтган йили вилоятнинг сармоявий иқлимини яхшилаш мақсадида Элбоши Фармони билан Туркистон шаҳрида 1338 гектарда “Turkistan” махсус иқтисодий минтақаси ташкил этилди. Фаолият юритаётган кичик ва ўрта тадбиркорлик субъектлари сони – 130804та. Бу кўрсаткич бўйича вилоят республикада иккинчи ўринда.\nТадбиркорликни қўллаб-қувватлаш мақсадида “Оңтүстік” минтақавий сармоя маркази 2018 йили 6 млрд. тенгега 1292та лойиҳани молиялаштириб, 1403 иш ўрини ташкил этилди. Бундан ташқари, “Бизнеснинг йўл харитаси – 2020” дастури доирасида 4,5 млрд. тенге ажратилиб, 456та лойиҳа қўллаб-қувватланди. Ўтган йили вилоятга 288,1 млрд. тенге сармоя жалб этилди. Сармоядорларга “ягона дарча” қоидаси асосида хизмат кўрсатадиган “TurkistanInvest” компанияси ташкил этилиб, ҳозир 1 млрд. 147 млн. АҚШ долларидан иборат, 14 мингдан зиёд иш ўрини билан таъминловчи 24та йирик сармоявий лойиҳа маъқулланди. Шунингдек, Туркистонда илк бор “Кўҳна Туркистон – янги имкониятлар” мавзуида халқаро сармоя ва сайёҳлик форуми ўтди. Бажарилган ишлар натижасида хусусий сармоя ҳажми 166 млрд. тенгега етиб, ўсим 114,2 фоизни ташкил этди.\nБундан ташқари, Туркистон вилояти қишлоқ хўжалиги маҳсулотларини қайта ишлаш бўйича бошқа вилоятларга қараганда анча олдинда. Ўтган йили қишлоқ хўжалиги соҳасида 542,8 млрд. тенгелик маҳсулот етиштирилиб, ўсим 105,3 фоизни ташкил этди. Экспорт ҳажми 180,9 млн. АҚШ долларига етди ёки 20, 2 млн. долларга кўпайди. Шу жумладан, 2018 йили Қозоғистондаги гўшт экспортининг 54 фоизи Туркистон вилоятига тегишли бўлиб, республикада 1-ўринга чиқди.\nСЕРФАРЗАНД ОНАЛАРНИ ҚЎЛЛАЙДИГАН ЛОЙИҲА\nТуркистон вилоятида соғликни сақлаш соҳасида учта муҳим масала 100 фоиз ечимини топди. Биринчидан, аҳоли сони 800 кишигача бўлган 62та аҳоли манзилида модулли тиббиёт пунктлари ўрнатилиб, уларга бўлган эҳтиёж тўлиқ қаноатлантирилди. Иккинчидан, вилоят фуқароларининг электрон саломатлик паспорти тайёрланди. Учинчидан, тиббиёт муассасалари юз фоиз компьютер билан таъминланди.\nҲисобот чоғида Минтақа раҳбари, вилоят соғликни сақлаш соҳасининг моддий-техника базасини янгилаш, мутахассисларнинг касбий масакасини ошириш ҳамда рақамлаштириш йўналишида амалга оширилган қатор тадбирларга тўхталиб ўтди. Кентов, Сайрам, Сариоғоч туманларида 3та инсульт маркази очилиб, вилоят “Тез ёрдам” хизматига қўшимча 37та санитария автомашинаси берилди.\nШунингдек, вилоят ҳокими Ёшлар йилида Элбоши оила институти ва қадриятларини ривожлантиришга алоҳида эътибор қаратаётганини қайд қилди. Бу борада, жорий йил минтақадаги ягона болалар уйи “Оила уйи” шаклига кўчиб, етимлар уйи бутунлай ёпилишини маълум қилди.\n– Анъанавий оила қадриятлари сақланган Туркистон вилоятидаги кўп болали оилалар миллий демографияга муайян ҳисса қўшиб келмоқда. Ҳозирги кунда вилоятда 130 мингдан зиёд кўп болали оила бор. Шу жумладан, 16500 оилага 27 хил ёки 100 минг одамга манзилли ижтимоий ёрдам кўрсатилади. Жорий йилда кўп болали оилалардаги ишсиз ота-оналарнинг ишли бўлишига, меҳнат бозорида рақобатбардош бўлиши учун болаларга зарур техник ва касбий таълим бериш мақсадида махсус ёрдам кўрсатадиган “Қолғабыс” (“Кўмак”) лойиҳалар мажмуасини амалга оширамиз. Чунончи, 2019 йили вилоятда “Меҳнат ҳамда натижали иш билан таъминлаш” дастури доирасида 3,3 млрд. тенгега 3700дан зиёд болага техник ҳамда касбий таълим гранти топширилади. Бунда кўпболали оилаларнинг фарзандларига устунлик берилади, – деди Жансейит Қансейитули.\nВилоятда фуқароларни ижтимоий жиҳатдан қўллаб-қувватлаш ишлари шу билан чекланиб қолмайди. Қишлоқларда биринчи навбатда зарур мутахассисликларга ўқитиш йўлга қўйилиб, “Ҳар қишлоқнинг ўз устаси” лойиҳаси амалга оширилмоқда.\nҲоким ҳисоботидан сўнг биринчи бўлиб минбарга Туркистон шаҳар фахрийлар кенгаши раиси Ж. Қулбайимбетов кўтарилди. Ҳокимнинг ҳисоботига ижобий баҳо берган фахрий отахон вилоятдаги барча фахрийлар Туркистоннинг обод, тоза, кўркам бўлишига ўз ҳиссаларини қўшишини таъкидлаб, Туркистондаги табиий газ ва мактаб таъминоти масалаларини кўтарди. Вилоят ҳокими Туркистондаги табиий газ таъминоти ҳозирги 24 фоиздан йил охиригача 50 фоизга етказилиб, 2020 йили тўлиқ якунланишини маълум қилди. Мактаб қурилиши масаласида эса Туркистонда ўндан зиёд мактаблар қад кўтаришини айтди. Тулкибош туманидан келган тадбиркор Б. Тўлешов 260 гектар майдонда интенсив боғ барпо этганини, давлатдан кредит насия олиб, шу орқали тадбиркорлигини ривожлантираётганини таъкидлаб, вилоят ҳокими ва давлатимизга раҳматини айтди.\nКентов шаҳар Чўрноқ қишлоқ округидан келган ёш шифокор А. Сейитова 2017 йили қишлоқда янги шифохона очилганини, “Диплом билан қишлоққа” дастури бўйича шифокор бўлиб ишлаб, вилоят ҳокимининг ташаббуси билан янги уй калитини олганини ҳаяжон билан етказиб, миннатдорчилигини изҳор этди. Чернобилчилар республика ташкилоти фахрийлари, ногиронлари номидан сўзга чиққан ташкилот раҳбари Б. Аширбаев ўз сўзида Астана – фахримиз. Туркистонни яшнатиш барчамизнинг бурчимиз, дея кўпчиликка мурожаатнома ташлади.\nТуркия давлати фуқароси, ХҚТУ Турк тили кафедраси мудири А. Шегун давлат раҳбари Н. Назарбаевни ҳурмат қилиши, Элбоши ташаббуси билан очилган ХҚТУда 20 йилдан буён меҳнат қилиши, шу ерда уйланиб, оилали бўлганини гапириб, Туркистон шаҳри барча туркийлар учун фахр-ифтихор, дея ўз таклифларини, яъни Туркистонда қуриладиган уйлар туркийлар меъморчилиги намуналари асосида солинса, Истамбулдаги каби улкан бозор қурилса ҳамда мактаб битирувчилари шаҳар ободончилиги учун биттадан кўчат ўтқазса, деган таклифларини айтди. Вилоят ҳокими берилган саволлар турига қараб масалалар қишлоқ, туман ҳокимликлари даражасида ҳал қилиниши лозимлигини, жойларда етарли эътибор йўқлиги боис улар вилоят ҳокимлигига йўлланаётганлигини баён қилди.\nТуркистон вилояти ҳокимининг матбуот хизмати, махсус мухбиримиз Ш. Мадалиев. С. ИСАМАТОВ суратлари, 2019-02-15, 19:57 191


Аввалги материалда уй олди-сотди жараёнини ҳужжатлаштириш хусусида сўз юритилган эди. Бу сафар ҳужжатлаштириш учун зарур бўлган маълумотномаларни тўплашдек мураккаб жараённинг ҳар бир босқичида юзага келадиган ҳолатларни бирма-бир кўриб чиқамиз, деб ёзади Norma.uz.\nДемак, нотариал идора ходими сизга уй олди-сотди шартномасини тасдиқлатиш учун талаб этиладиган ҳужжатлар рўйхатини бир парча қоғозга ёзиб, қўлингизга тутқазди. Рўйхатни олганингиздан кейин маълумотларни ўзингиз тўплайсизми ёки муайян тўлов эвазига сизга уларни йиғиб берадиган шахснинг номига ишончнома қилиб берасизми — шуни ҳал этишингиз керак. Ҳужжатларни тезда ўзим тўплаб олавераман-да, шуям иш бўпти-ю, деб ўйласангиз, адашасиз. Кўпгина хизматлар аста-секин электрон шаклга ўтиб, маълумотлар тўплаш жараёни электронлашиб бораётган бўлса-да, уй олди-сотдисини ҳужжатлаштириш борасида ҳозирча идорама-идора юриб, ҳужжат тўплашингизга тўғри келади. Биринчидан, жараён анчагина вақтингизни олади, йўлкира, таксига сарфланадиган пуллар билан бирга асабларингизни ҳам “ейди”. Барибир ўзингиз тўплашга қарор қилган бўлсангиз, қуйидаги маслаҳатлар асқатиши аниқ.\nҲудудий кадастр бошқармасидан маълумотнома\nМаълумотномани олиш учун кадастр бошқармасига:\n• кадастр ҳужжатининг асл нусхаси (уй режаси, олди-сотди (ҳадя) шартномаси ва турар жойнинг бошқа ҳужжатлари жамланган “китобча”);\n• уй эгасининг паспорти нусхаси ва асл нусхаси;\n• СТИР нусхаси (солиқ тўловчининг идентификация рақами) тақдим этилади.\nМаълумотнома 3 календарь кун мобайнида берилади. У мутлақо бепул. Фақатгина идора вакили маълумотнома беришдан аввал уйингизга келиб, қоғоздагиларнинг ҳақиқатга қанчалик тўғри келишини текшириб кетади. Агар уй тархини ўзбошимчалик билан ўзгартирган бўлсангиз (ерларни қўшиб олиш, қўшимча хоналарни қуриш, деворларни бузиш, ошхона жойлашувини ўзгартириш, ойналарни ғишт билан ёпиш), Вазирлар Маҳкамасининг 12.02.2009 йилдаги 41-сон “Аҳоли пунктларини комплекс қуришда шаҳарсозлик нормалари ва қоидалари қатъий бажарилишини назорат қилишни кучайтиришга доир қўшимча чора-тадбирлар тўғрисида”ги қарорига мувофиқ мутахассис ҳуқуқбузарликка йўл қўйилганлигини аниқлайди. Бу эса судда кўриладиган иш бўлиб, суд ноқонуний равишда қурилган иншоотларни бузиш, қоғозда кўрсатилган дастлабки ҳолатга келтириш ва мўмайгина бўлган маъмурий жаримани тўлаш ҳақида ажрим чиқаради. Буни ёддан чиқармаслик зарур.\nАрхитектура ва қурилиш бошқармасидан мазкур бино яқин 5 йил ичида бузилмаслиги тўғрисидаги маълумотнома\nУшбу маълумотномани олиш учун қуйидагилар талаб этилади:\n• уй эгасининг паспорти асл нусхаси;\n• кадастр ҳужжатининг асл нусхаси.\nМаълумотномани дарҳол 25-20 дақиқа ичида тайёрлаб беришади.\nТурар жойдан маълумотнома\nМаҳалладан оила аъзолари ва прописка қилинган бошқа шахслар тўғрисида маълумотнома олиш учун:\n• уй эгасининг паспорти\n• уй китобчаси керак бўлади.\nНотариал идорага газдан маълумотнома олиш учун уй жойлашган жой бўйича газ хизмати бошлиғи номига ариза ёзиш керак. Аризага қуйидаги ҳужжатлар илова қилинади:\n• прописка қилинган одамлар сони ҳақида маълумотнома;\n• газ ҳисоблагичи қиёсланганлиги тўғрисидаги сертификат;\n• уй кадастри ҳужжати;\n• газ учун тўлов ҳужжатлари (сўнгги 10 таси).\nГаз инспектори уйга тўрт кун ичида текширувга келмасидан маълумотнома берилмайди. Газ идораси вакили квитанциядаги тўловларнинг газ ҳисоблагичи кўрсаткичлари билан мослиги, қарз мавжуд эмаслиги, газ нуқталари сонининг ҳужжатда кўрсатилганлари билан бир хил экани, ҳисоблагичнинг бузилган-бузилмаганини текширади. Газ ускуналари жойлашувини ўзбошимчалик билан ўзгартириш, янги нуқталарни рухсатсиз қуриш кабилар учун жарима солинади. Чунки Ўзбекистон Республикаси ҳудудида газдан уй-рўзғорда фойдаланиш қоидаларининг 18.1 бандига кўра уй (квартира, боғли уй)ни ўзбошимчалик билан газлаштириш, газ ускуналарининг жойини ўзгартириш, алмаштириш ва таъмирлаш мумкин эмас.\nАввалига “Сувсоз”нинг туман бўлими инспекторини сув ҳисоблагичини текшириш учун чақириш зарур. Агар сув ҳисоблагичда камчиликлар аниқланмаса, барча ҳужжатлар жойида бўлса, уй эгаси туман “Сувсоз” бўлимига қуйидаги ҳужжатлар билан мурожаат этиши даркор:\n• кадастр ҳужжати нусхаси;\n• уй эгасининг паспорти нусхаси;\n• мулк эгалигини тасдиқловчи ҳужжатлар нусхаси;\n• прописка қилинганлар сони ҳақида маълумотнома;\n• уй китоби нусхаси;\n• уч йиллик тўлов ҳужжатлари;\n• туман инспектори томонидан тузилган текшириш далолатномаси;\n• ҳисоблагич сертификати.\nНотариал идорага бериладиган маълумотномани олиш учун уй эгаси ҳудудий электр тармоқлари ташкилотига мурожаат этади. Ташкилот ходимлари ариза асосида уч кун мобайнида аризачининг уйига келиб, электр энергияси ҳисоблагичини ва электр энергиясидан фойдаланганлик учун ҳисоб-китоблар ҳолатини текширувдан ўтказади. Электр энергиясидан фойдаланиш қоидалариталаблари бузилмаган бўлса, уй эгасининг электрдан қарзи бўлмаса, маълумотнома 5 кундан ошмаган муддатда уй эгасига тақдим этилади.\nУйда шаҳар телефони бўлган тақдирда телефон тармоғидан фойдаланганлик учун қарздорлиги мавжуд эмаслиги ҳақида маълумотнома зарур бўлади. Маълумотномани олиш учун ариза билан паспорт тақдим этилади.\nАйтиш жоизки, телефон уйга ўтказилмаган тақдирда ҳам шундай маълумотнома талаб этилиши мумкин. Телефон ўтказилмагани тўғрисидаги маълумотномани олиш учун уй эгасининнг паспорти ва кадастр ҳужжати тақдим этилади. Маълумотномани ариза берилган куннинг эртасига олиш мумкин.\nЕр солиғи ва мол-мулк солиғи\nСолиқ органидан маълумотнома олиш учун қуйидаги ҳужжатлар тақдим этилади:\n• уй эгаси паспортининг нусхаси ва асл нусхаси;\n• уй эгасининг СТИР нусхаси;\n• кадастр ҳужжати,\n• сўнгги уч йил ичида ер солиғи ва мол-мулк солиғини тўлаганлиги тўғрисидаги квитанциялар нусхаси.\nНотариал идорада барча ҳужжатлар тайёр бўлганидан кейин нотариус қабулига ёзилиш мумкин. Шартнома имзоланишидан бир неча соат олдин кўчмас мулк эгаси нотариал идорага келиши ва барча ҳужжатларни текшириш учун топшириши зарур.\nНотариал идорага тўланадиган давлат божи турар жойнинг ҳар бир квадрат метри учун ЭКИҲнинг 0,5% ни ташкил этади.\nЭлектр энергияси, сув, табиий газдан қарзи йўқлиги ҳақидаги маълумотномалар бир календарь ой мобайнида ҳақиқий ҳисобланади. Шу муддат ўтгунича уй олди-сотди шартномаси имзоланмаса, уларни янгилаш талаб этилади.\nуй маълумотнома воситачи


Давлатга диндор кишилар керак эмас… « Ўзбекистон Халқ Ҳаракати\nДавлатга диндор кишилар керак эмас…\n29 March 2016 - 5:00\nФитратга мактуб ёхуд руҳ билан суҳбат\nМусулмон раҳбарлар имкон борича куч-қудрат йиғишлари, душманларнинг ҳар турли қутқу ва найрангларига жавоб бериш учун ҳамиша ҳозир-нозир бўлиб туришлари зарур. Бу Тангри таолонинг доимий амалдаги амри:\n“Улар учун имконингиз борича (ҳарбий) куч ва отлиқ бўлинмаларни тайёрлаб қўйингиз. Бу билан Тангрининг ва ўзингизнинг душманингизни ва улардан ўзга сиз билмайдиган, лекин Тангри биладиган (душман)ларни ҳам қўрқувга солган бўлурсиз. Тангрининг йўлида нимани сарф қилсангиз, сизларга (унинг савоби) зулм қилинмаган ҳолингизда тўла-тўкис берилур” (8:60).\nХулоса қилиб айтганда, ижтиҳод – ўзгариб турувчи ҳаёт талабларини бажо этиш қобилияти демакдир. Бунинг учун ислом моҳиятини чуқур англаш ва ислом ҳуқуқшунослиги асосий принсипларини мукаммал билиш талаб этилади. Ижтиҳод табиат бойликларидан ислом йўлида истифода этишни ҳам ўз ичига олади, токи улар даҳрий материалистлар қўлига тушмасин ва Ер юзида манманлик ва фалокатнинг ёйилишига хизмат қилмасин.\nАммо, афсуски, дастлабки тўрт халифадан сўнг халифаликни мерос олганларга бундай сифатлар етишмади. Уларда мусулмон раҳбари учун вожиб бўлган ахлоқий ва диний қамров йўқ эди. Улар мажусий майлу иштиёқлар ва қабилавий расму одатларни енгиб ўтишга қодир эмасдилар. Ҳижрий 101 йилда вафот этган Умар ибни Абдулазиздан ўзга умавий ва аббосий халифалардан бирортаси ислом талабларига тўла мос-мувофиқ келмас эди.\nБунинг натижаси ўлароқ, кўп ўтмай ислом диний-сиёсий тузумида дин ва давлат ўртасида бўлиниш юз берди. Халифалар дину диёнатда фойда кўрмай, уни ўз ҳолига ташлаб қўйдилар, диний раҳнамоликни бир четга суриб, нуқул сиёсат билан машғул бўлдилар. Диний масалаларда муаммо чиқиб қолгудек бўлса, уни уламолар мажлисига ҳавола этишар, аммо ҳамиша ўзларига мақбул, мувофиқ келадиган қарорларни қабул қилишарди. Уламолар, халифа саройига яқинлашиб, шундан моддий манфаат кўрадиган айримларни ҳисобга олмаганда, бу аҳволдан норози бўлиб, вақти-вақти билан салтанат доирасида исён кўтаришар ёхуд масжиду хоноқоларга чекиниб, ўз-ўзларини тарбиялаш билан машғул бўлишарди.\nДину диёнат таъсири камайиши билан мусулмонларнинг ахлоқий, маънавий сифатлари ҳам пасайиб кетди. Халифаларнинг ахлоқий бузуқчиликдан иборат турмуш тарзи жамиятнинг умумий маънавий қиёфасига таъсир этмай қолмади. Қуръони каримнинг “Яхшиликка интилинг, ёмонликдан сақланинг” шиори ўзининг амалий аҳамиятини деярли йўқотди, чунки у давлатнинг қўллаб-қувватлашига суянар, ана шу таянч сусайиши билан исломга қарши тамойиллар қўзғалиб, халқнинг имон, эътиқодини емира бошлади.\nМусулмонлар айшу ишратга ботиб, енгил-елпи ҳаёт кечиришга киришдилар. Роҳат-фароғатга берилиб, ялқовланиб қолдилар. Бундай аҳволда уларнинг Пайғамбар алайҳиссалом пайғомини бошқаларга етказишдек юксак бурчларини бажаришлари мушкул эди. Мусулмон бўлмаганларга ислом қолдирган аввалги тасуротлар мусулмонларнинг ахлоқий тушкунлиги туфайли барбод бўлди. Табиийки, номусулмонлар мусулмонлар заволини уларнинг имон, эътиқодига йўйишди. Улар исломга бўлган ихлос ва ишончларини йўқотдилар. Бир овруполик ёзувчи ҳаққоний қайд қилинганидек, ислом бўҳрони мусулмонлар самимиятига бўлган ишончнинг йўқолиши билан бошланди.\nТабиий билимлар билан шуғулланувчи мусулмон олимлари юнонлар метафизикаси ва илоҳиётини талқин этишга киришдилар. Ҳолбуки, у нарсалар юнон мифалогиясининг бироз тузатилган нусхасидан иборат эди, холос.\nЮнонлар ўз афсоналарига схоластик қарашларини усталик билан сингдириб, кейин фаслсафий иборалар билан безашган эди. Уларнинг мумтоз фалсафаси қуруқ муҳокамага асосланган эди. Қуръони карим руҳи, аксинча, қуруқ муҳокамани хушламасди. Мусулмонлар Тангри таолонинг борлиғи ва намоён бўлишига доир назарий баҳсу мунозараларга киришмасликлари керак эди, зеро, Қуръони карим ҳақиқий билимни уларнинг қўлларига бериб қўйган эди. Улар бунинг қадрига етишмади. Диққат-эътиборни ишончли маънавий ва моддий фаровонликка қаратиб, шу йўсинда исломга дунё бўйлаб кенг йўл очиш ўрнига, ўз куч-ғайратларини бесамар метафизик баҳсу мунозараларга сарф этишди.\nШундай қилиб, мажусий ақидалар ва расму одатлар мусулмон жамиятига суқилиб кира бошлади. Мусулмонларнинг бошқалардан устунлиги мутлақо уларнинг дину диёнати туфайли эди. Бу дину диёнатнинг улуғворлик сири унинг Илоҳий Қонун эканлигида, Илоҳий Қонун эса – Тангри таолонинг синоати эди. “Бу барча нарсани пухта қилган зот – Тангрининг синоатидир” (27:88). Мабодо бу Илоҳий Қонун инсон жаҳолати туфайли бузилса, бажариши лозим бўлган вазифани у бажармайди, бу дунёда ҳам, у дунёда ҳам муваффақият гарови бўлиб хизмат қилмайди. Бундай шароитда инсон ақли Қонунга бўйсунмайди, унинг идроки Қонунга эргашиш заруратини рад этиб, ўзни унга ишонтиришга йўл қўймайди.\n“Дунё нимани йўқотди – мусулмонлар исломдан чекиниб…” китоби муаллифи фикрларини ўз тилимизда, ўзимизга мослаб талқин этсак, қиёфамизни вақт кўзгусида аниқ-тиниқ кўрамиз.\nМустақиллик йилларида кўплаб ижтимоий ва сиёсий тарғиботчилар етишиб чиқдилар. Улар орқа-олдига қарамай, президент кўзига яхши кўринамиз дея, одамлар онгига материализм уруғини сочиб, хулқ-ахлоқ борасида ишратпарастлик, механистик қарашларни олға суряптилар. Мустақиллик сиёсати Макиавелли сиёсатининг давоми бўлиб, ахлоқдан ажратиб, бири хусусий, иккинчиси халойиққа қаратилган икки ўлчамли, мунофиқона ахлоқни эълон этиш билан жаҳолат ва қабоҳатга йўл очиб берди. Дин яшайдиган бўлса, шахсий ҳаёт доирасидан нарига чиқмасин, деди у, дин сиёсатга аралашмасин, давлат зарур қонунларни ўзи белгилайди. Мажусийлик президент Ислом Каримов дунёқарашининг пинҳона шакл-мазмуни бўлиб, у – ўзга бир дунё, инсон яшайдиган дунёнинг унга дахли йўқ. Давлатга диндор кишилар керак эмас, негаки, уларнинг диндорлиги зиён келтиради, қийин, мураккаб шароитларда ахлоқ талабларини четлаб ўтишга йўл бермайди. Унинг қизлари, давлат амалдорлари тулкидек айёр ва маккор бўлишлари, шахсий мақсадларга эришиш йўлида ҳар нечук ёлғон, алдов ва хиёнатни ишга солишлари лозим ва ҳоказолар.\nШундай қилиб, президент кўнглини овламоқчи бўлган файласуфлар, шоир ва ёзувчилар, аксар ислом раҳномалари диний талаблар ва қадриятларни бузиб, емириб ташладилар. Улар ўзларини тақводор кўрсатишлари асносида, диний ахлоқнинг асрий қоидалари устидан масхаралаб кулдилар, гуноҳни мақтаб, инсонларни иштаҳага зўр беришга чақирдилар. Шундай қилиб, Ғарб тамаддуни яна аслига қайтди. Бу – қадимги Юнонистон ва Рим мажусий тамаддунининг янги нашр этилган нусхаси, холос. Мажусий тамаддуннинг шарқий насронийлик рад этган барча аломатлари ва хусусиятлари XIX аср маданият арбоблари томонидан қайта тикланган бўлиб, ўша-ўша, диний ҳис-туйғунинг йўқлиги, ўша-ўша, юнонлар ва римликлар динига хос бўлган эътиқодга уқувсизлик замонавий ғарбнинг диний қиёфасида яққол кўзга ташлангани сингари, президент саъй-ҳаракатлари сабаб, мустақиллик йилларида шахдам қадамлар билан ўлкага кириб келди. Ўша-ўша, Юнонистон ва Рим маданиятида кўрганимиз ҳиссий лаззату роҳатларга ҳаддан ортиқ ружу қўйиш, берилиш бугунги ўзбек маданиятида яққол намоён бўлмоқда. Замонавий ўзбек ёшларининг руҳий дунёси Платон “Республика” китобида қаламга олган Қадимги Юнонистон ёшларининг руҳий дунёсидан сира фарқ қилмайди, зеро улар мустабид ҳукмдор ақли-ҳофизаси доирасидаги истаган ишларини қилишга ва истаган сўзларини айтишга ўзларини ҳақли деб ҳисоблайдилар.\nИнсонийлик оламидаги энг буюк мураббий!\nКомил инсонга ўлим ҳам нажот\nУч кунга қамалиши керак бўлган жинояти учун одамни ўлдирмайдилар\nБилмайман, фолбин ҳам билмайди…\n“Табиат” деган сўз ўзи “яралмиш” демакдир


Ислом Каримов номидаги Тошкент давлат техника университети биринчи босқич талабалари Ўзбекистон давлат драма театрида “Чингиз Айтматов ва ўзбек адабиёти” мавзусида тадбир ўтказилди » TDTU\nВы находитесь здесь: TDTU » Yangiliklar » Ислом Каримов номидаги Тошкент давлат техника университети биринчи босқич талабалари Ўзбекистон давлат драма театрида “Чингиз Айтматов ва ўзбек адабиёти” мавзусида тадбир ўтказилди\nИслом Каримов номидаги Тошкент давлат техника университети биринчи босқич талабалари Ўзбекистон давлат драма театрида “Чингиз Айтматов ва ўзбек адабиёти” мавзусида тадбир ўтказилди\nЎзбекистон Республикаси Президенти Ш.М. Мирзиёевнинг 2018 йил 2 апрелда “Буюк адиб ва жамоат арбоби Чингиз Айматов таваллудининг 90 йиллигини кенг нишонлаш тўғрисида”ги қарори қабул қилинган. Шу муносабат билан Ўзбекистон давлат драма театрида “Чингиз Айтматов ва ўзбек адабиёти” мавзусида маънавий-маърифий тадбир бўлиб ўтди. Тадбирни очиб бериш учунсўзнавбати Машинасозлик факультети ёшлар билан ишлаш бўйича декан муовини Б.И.Ибрагимовга берилди. У, аввало, Ўзбекистон давлат драма театрига келган ёшларни ва томошабинларни буюк адиб ва жамоат арбоби Чингиз Айтматов таваллудининг 90 йиллиги муносабати билан табриклади. Мана шундай улуғ саҳнада туриб Чингиз Айтматов ҳақида сўзлаб турганимдан беҳад миннатдорман,- деб айтиб ўтди. Атоқли сўз санъаткори Чингиз Айтматов ижоди ўзбек халқи томонидан қанчалик севиб мутолаа қилинса, олимларимиз ва мунаққидларимиз томонидан ҳам шунчалик эъзозланади. Чингиз Айтматов асарларини мутолаа қилган инсон, унинг бадиий-эстетик оламига, мураккаб мундарижасига, ҳаркатерлар яратиш санъатига, давр ва инсон тақдирнинг динамикаси, ҳаётий муаммолар ва ғоялар дунёсига кириб боради деб таъкидлаб ўтди. Шу билан биргаликда, Чингиз Айтматов таржимаи ҳоли, болалиги, отасининг халқ душмани сифатида қурбон бўлиши, адабиётга кириб келишидаги муайян шарт-шароитлар ҳақида талабаларга тўлиқ маълумот бериб ўтди. Адибнинг дастлабки “Ашим”,\n“Сепоячи”, “Байдамтол соҳилларида”, “Рақиблар”, айниқса, “Оқ ёмғир” каби ҳикоялари китобхонлар қалбидан чуқур жой олган. Умуман олганда, адибнинг ҳикоялари кўпинча оддий ва жўн воқаеларга бағишланган бўлсада, ҳаётийлиги билан эътиборга лойиқ. Айни чоғда бу ҳикояларни ўқир экансиз, инсон рухиятидаги оғир эврилишлар орқали бирма-бир ҳаётнинг турли сўқмоқларидан ўтиб боришини англайсиз. Ёзувчининг уруш даври ҳаётига бағишланган “Юзма-юз”, “Жамила”, “Сомон йўли” каби қиссалари энг оғир дамларда ҳам Ватан манфаатларини ҳамма нарсадан устун билиб эр-йигитлар юрт ҳимояси йўлида, қизу жувонлар фронт ортида турмушнинг турли қийнчиликларидан сабр-тоқат билан ўтади. У психолог сифатида ўз асарларида қаҳрамонларнинг қалб диалектикасини очишга, руҳий товланишларни кўрсатишга алоҳида эътибор беради,- деб ўз сўзини тугатди. Сўнг сўз навбатини “Тиллар” (ўзбек ва рус) кафедраси катта ўқитувчиси М.Шаниёзовга берди у ҳам ўз сўзида улуғ адиб Чингиз Айтматов “Жамила” қиссасида ҳам қаҳрамонларнинг маънавий қиёфасини шунчаки ҳикоя қилмасдан уларни бадиий тадқиқ этди ва психологик таҳлил қилди. Бундан ташқари, муаллиф қаҳрамонларнинг ҳарактеридаги, маънавий оламидаги, муҳим хусусиятларни юзага келтирган муҳит манзарасини ич-ичидан яққол очиб беради. Асардаги бутун воқеалар, ҳатто, кичик-кичик чизгилар, лавҳалар ҳам қаҳрамонларнинг хатти-ҳаркатлари ҳам ҳаққоний, аниқ ва ишонарли тасвирланганлигини айтиб ўтди. Ёзувчининг ижодий услубига эътибор қаратиб, Жамиланинг қайниси ўн уч ёшли Сеит тилидан ҳикоя қилинганлиги, бундан ташқари асардаги муҳим бир жиҳатга, яьни янга ва қайни ўртасидаги муносабатлар масаласига тўхталиб ўтди. Қиссада Жамилага нисбатан Дониёрнинг севгисидан ташқари ўсмир – Сеитнинг қалб кечинмалари тасвири ҳам ёзувчининг поэтик маҳорати сифатида баҳоланишини айтиб ўтди. Мазкур спектакл ценарийсининг пухталиги режиссурасининг мукамаллиги, спектаклга маҳоратли актёрлар жамоасининг танланганлиги, спектакл ғоясининг долзарб ва теранлиги билан ёшларимизда катта қизиқиш уйғота олди. Ўйлаймизки, мана шундай ғоявий мукаммал спектакллар мамалкатимиз театрларида тез-тез намойиш этиб турилиши ёшларимизнинг эстетик ва ахлоқий тарбиясига ижобий таъсир кўрсатиши шубҳасиздир. Бу каби ташрифлар ёшларимизда инсонпарварлик, халқлар ўртасидаги ўзаро дўстлик ва ҳамкорлик, байналмиллалик, миллатлараро тотувлик туйғуларини шакллантиришда муҳим омил бўлиб хизмат қилиши табиий. Бир сўз билан айтганда, талабаларимиз спектакл намойишидан ва Ўзбекистон давлат драма театри жамоасидан жуда мамнун бўлдилар ва шу каби учрашувларда яна иштирок этиш истагини билдириб қолдилар.


Флавоксол-LIK | medu.uz - Дорилар ҳақида маълумотлар ўзбек тилида\nHome Йўриқномалар Флавоксол-LIK\nПрепаратнинг савдо номи: Флавоксол-LIK\nТаъсир этувчи модда: амброксол гидрохлорид\nфаол модда: амброксол гидрохлори – 15 мг;\nёрдамчи моддалар: пропиленгликоль, метилпарагидроксибензоат (Е218), пропилпарагидроксибензоат (Е216), 96% этил спирти, сорбит (Е420), ароматизатор “Клубники аромат” (Е 124 сақлайди), тозаланган сув.\nТаърифи: пушти рангли, ўзига хос ҳидли, ширин таъмли, сиропсимон тиниқ суюқлик. Сақлаш жараёнида чўкма хосил бўлиши мумкин.\n2 дан 5 ёшгача: 2,5 мл дан (1/2 чой қошиқ) кунига 3 марта буюрилади;\n5 дан 12 ёшгача: 5 мл дан (1 чой қошиқ) кунига 2-3 марта буюрилади;\n100 мл дан банкада ёки флаконда, дозаловчи стаканчаси билан қутида.


Пенсия ёшига етган бўлса-да, пенсия тайинлашни рад этилиши.\nАксарият ҳолатларда фуқаролар Пенсия жамғармаси бўлимларига пенсия тайинлашни сўраб ариза ва барча ҳужжатларни илова қилган ҳолда расман мурожаат этмаганликлари аниқланмоқда.\n“Фуқароларнинг давлат пенсия таъминоти тўғрисида”ги Қонунининг 46-моддасига асосан (ишловчиларга) тақдимнома ёки ариза барча ҳужжатлар билан қабул қилиб олинган кун пенсия учун мурожаат этилган кун деб ҳисобланади.\nФуқаролар билан учрашилганда меҳнат стажига (етарлича меҳнат стажига эга) эмаслиги, меҳнат дафтарчаси мавжуд эмаслиги (йўқолганлиги) аниқланмоқда.\nҚонуннинг 8-моддасига асосан камида 7 йил иш стажи мавжуд бўлган тақдирда, бор стажга мутаносиб миқдорда пенсия тайинланади.\nМисол учун: Фуқаро 2018 йилнинг 10 апрель куни 6 йил 4 ой стажи билан 55 ёшга тўлиб пенсия тайинлашни сўраб Пенсия жамғармаси бўлимига ариза билан мурожаат қилди. Пенсия жамғармаси бўлими томонидан иш стажи 7 йилдан кам, яъни умумий иш стажи 6 йил\n4 ойни ташкил этганлиги сабабли, ушбу фуқарога ёшга доир пенсияга чиқиш ҳуқуқи мавжуд эмас.\nҚонунга мувофиқ меҳнат дафтарчаси иш стажини тасдиқловчи асосий ҳужжат ҳисобланади. Вазирлар Маҳкамасининг 2011 йил\n8 сентябрдаги 252-сон қарори билан тасдиқланган Низомга асосан меҳнат дафтарчаси мавжуд бўлмаганда иш стажини тасдиқлаш учун маълумотномалар, буйруқлардан кўчирмалар, шахсий ҳисобварақлари ва иш ҳақи бериш учун ведомостлар, меҳнат шартномалари (контрактлар), архив маълумотномалари ва меҳнат фаолияти даврлари тўғрисидаги маълумотлар мавжуд бўлган бошқа ҳужжатлар қабул қилинади.\nМасалан: 1953 йил 2 февралда туғилган фуқаро, 2013 йилнинг\n2 февраль куни умумий пенсия ёши (60 ёш)га тўлиб Пенсия жамғармаси бўлимига ариза билан мурожаат қилган.\nТақдим этган ҳужжатларга асосан иш стажи ўша даврда амалда бўлган Қонун талабига асосан 5 йилдан кам бўлганлиги (фуқаронинг мавжуд иш стажи 3 йил 9 ой) сабабли унга ёшга доир пенсия тайинлаш рад этилган.\nФуқаро 2018 йилнинг 5 март куни (65 ёшга тўлгандан сўнг) ушбу фуқарога мурожаат қилган санадан 206 720 сўм миқдорда ёшга доир нафақа тайинланади.


5 Август 18:45\nҚозоғистонда 2025 йилгача 102 минг янги доимий иш ўрни яратилади Қозоғистонда ривожланиш салоҳиятига эга 3561 қишлоқ модернизация қилинади ҚР Иқтисодиёт вазирлиги Ҳукуматда учта Миллий лойиҳани тақдим этди\nКўчмас мулк сотиш сайтининг маълумотларига кўра, июл ойида бирламчи бозорда нархлар сезиларли даражада ошган - Нур -Султанда 1,0 ва Алматида 1,5 фоиз. Алматининг иккиламчи бозори бирданига 3 фоиз ўсишни кўрсатди. Таққослаш учун, барқарор бозорда ўртача ойлик ўсиш 0,2-0,5 фоизни ташкил қилади.\nНур -Султанда нархларнинг максимал ўсиши бизнес -класс уй -жой сегментида - 6,0 , Алматида - комфорт ва эконом -класс сегментларида мос равишда 7,9 ва 5,0 фоиз атрофида намоён бўлди.\n«Натижада, 2021 йил бошидан бери Нур -Султан ва Олматидаги бирламчи уй -жой бозоридаги нархлар мос равишда 7,1 ва 16,2 фоизга, иккиламчи бозорда эса мос равишда 7,4 ва 6,1 фоизга ошди. Шу билан бирга, эконом ва комфорт-класс сегментларида нархларнинг кўтарилиши 20 фоиздан ошди «, - деди Анна Шацкая.\nУнинг фикрича, уй -жой бозорида «қабариқ« шаклланишининг асосий шарти ҳукуматнинг пенсия жамғармаларининг бир қисмини уй -жой сотиб олиш учун ишлатиш имконияти тўғрисидаги қарори бўлган.\n«Пенсия жамғармаси дастури бошланганидан бери (шу йилнинг январ ойидан) бозорга қарийб 1,6 трлн. тенге жалб қилинди. Таққослаш учун, «Баспана-Хит« нинг бутун бюджети 600 миллиардни ташкил этди. Пенсия жамғармаларининг нархларнинг кўтарилишига таъсири бундан ҳам кучлироқ бўлиши мумкин эди, лекин чекловчи омил-аҳолининг реал даромадларининг пасайиши эди ва шундай бўлиб қолмоқда. ЯМПЖ дастуридан ташқари, нархлар ўсишининг юқори суръатлари, қайта молиялаштириш ставкасидан паст ставка билан имтиёзли ипотека дастурларига олиб келди. Оддий банк депозитининг рентабеллиги ипотека фоизидан юқори бўлган шартлар инвестициялар учун жозибадор. Имтиёзларни стерилизатсия қилиш воситалари бўлмаса, бу бозорда чайқовчиликларни келтириб чиқаради. Имтиёзларни стерилизатсия қилиш - бу имтиёзлар билан сотиб олинган уй -жой сотиш учун бозорга қайтмаслигини назорат қилишдир «, деб давом этади маърузачи.\nТаҳлилчининг таъкидлашича, олти ой ичида уй-жой нархининг 15-20 фоизга ошиши вазиятни «қабариқ« деб аташга асос беради. Унинг сўзларига кўра, яқин ойларда қозоғистонликлар секин дефляция ва нархларнинг барқарорлашишини кузатадилар. Бунинг учун қуйидаги шартлар мавжуд:\n- ҳаяжоннинг пасайиши ва ЯМПЖ маблағларининг уй -жой бозорига тушишининг секинлашиши;\n- «Баспана-ҳит« нинг якунланиши ва юқори ставкаларда янги дастурларнинг пайдо бўлиши;\n- аҳолининг реал даромадларининг камайиши.\nШундай қилиб, келгуси ойларда уй -жой бозорида пасайиш ва нархларнинг барқарорлашишини кутишимиз керак. Катта маълумотларга асосланган муаллиф томонидан ишлаб чиқилган башоратли модел шуни кўрсатдики, «Баспана-Хит» дастурига бир хил ҳажмда муқобиллар бўлмаса, уй-жой нархи бир йил ичида 10 фоизга пасайиши мумкин.\nБундан ташқари, Анна Шацкая Қозоғистон Республикасида рақамли ипотека ҳақида гапирди. Бу банкка бормасдан кредит олиш учун ариза бериш ва олиш имконини берувчи янги технологик банк хизмати. Барча процедуралар телефондан ёки компютердан иловадан тортиб то ҳисоб-китоб қилишгача амалга оширилади.\nОдатда, рақамли ипотека кредити олиш тартиби қуйидаги босқичлардан иборат:\n- биометрикадан ўтиш (шахсий идентификация). Исми шарифи6 отасининг исми, ИИН ва фотосурат билан амалга оширилади;\n- кредит аризасини ва банкнинг дастлабки қарорини тақдим этиш. Бу босқичда мижоз керакли кредит миқдорини кўрсатади ва банк кредит тарихи ва тўлов қобилиятини текширади. Текширувдан сўнг, банк тасдиқланган миқдор ва фоиз ставкаси тўғрисида олдиндан қарор қабул қилади. Шу билан бирга, қарор бир неча дақиқада чиқарилади ва сотиб олинган мулк ҳақида маълумот ва баҳолашни талаб қилмайди. Ҳар ким олдиндан қарор қабул қилиши мумкин;\n- сотиб олинган кўчмас мулкни баҳолаш. Якуний қарорни олиш учун мижоз сотиб олинган мулк ҳақидаги маълумотларни тўлдиради. Баҳолаш, шунингдек, баҳоловчини жалб қилмасдан катта маълумотларга асосланган махсус моделлар асосида автоматик тарзда амалга оширилади. Баҳолаш тартибидан ўтганидан сўнг, банк ипотека тўғрисида якуний қарор чиқаради. Агар тасдиқланган миқдор етарли бўлмаса, банк биргаликда қарз олувчиларни жалб қилишни таклиф қилади;\n- шартномани расмийлаштириш ва ҳужжатларни имзолаш. Бу босқичда мижоз нотариус рўйхатидан ҳужжатларни имзолаш вақти ва санасини танлайди. Имзоланиш тартибининг ўзи шахсан барча томонлар иштирокида амалга оширилади;\n- гаров шартномасини рўйхатдан ўтказиш. Кредит суммаси сотиш -сотиб олиш шартномаси тузилганидан кейин ва гаров шартномаси сотувчининг ҳисобига тўғридан -тўғри рўйхатдан ўтказилгандан кейин берилади.


Соғлиқни сақлаш вазирлиги ходимлари коронавирус сабаб Хитойдан эвакуация қилинган фуқаролар карантин ҳолатида сақланаётган ҳудудда бўлиб, бу ердаги шароитлар билан танишди. Вазирлик матбуот хизмати Тошкент вилояти ҳудудидаги «Бўстон» санаторийсида тайёрланган фоторепортажни тақдим қилди.\n«Хитойдан учта чартер рейс орқали юртимизга олиб келинган фуқаролар ЖССТ тавсиясига кўра, 14 кун (касалликнинг яширин даври) давомида тиббий кузатувга олиш мақсадида махсус тайёрланган муассасаларга жойлаштирилди. Жумладан, «Бўстон» санаторийсига 4 февраль куни Хитойнинг Пекин шаҳридан олиб келинган 250 нафар фуқаро жойлашган. Мазкур тадбирларга тегишли тартибда касбий тайёргарликдан ўтказилган соҳанинг етакчи ва тажрибали мутахассислари жалб этилди», дейилади Соғлиқни сақлаш вазирлиги Жамоатчилик билан алоқалар бўлими хабарида.\n«Хитойдаги нуфузли университетда ўқийман. Коронавирус эпидемияси туфайли, очиғи, бошида жудаям хавотирландим. Шундай қийин пайтда Президентимиз ташаббуси билан чартер рейси ташкил этилганини эшитиб, рости, кўзимдан ёш чиқиб кетди. Биз жойлашган муассасада барча зарур шароитлар яратилган, ўрин-жойлар, озиқ-овқатлар, дори-дармонлар, диагностика, дезинфекция, шахсий ҳимоя ва гигиена воситалари билан таъминланган. Келган фуқароларнинг кийимларини сифатли ювиш учун кирхона, тиббий анжомларни стерилизациядан ўтказиш учун алоҳида пункт ва автотранспортлар учун дезинфекция майдони ва дезинфекцион воситалар захираси яратилган», – дейди навоийлик Меҳриддин Зоиров.\n«Дарҳақиқат, тиббий кузатувдаги фуқароларимизнинг термометриядан ўтказилиши, ниқобларни ўз вақтида алмаштириш ва хоналарни шамоллатиш ҳамда намли тозалаш ишлари ўтказилиши малакали эпидемиологлар томонидан назоратга олинган. Юқумли касалликлар шифокорлари томонидан икки маҳал тиббий кўрик ўтказилмоқда.\nШу ўринда таъкидлаш жоизки, айни пайтда коронавирус инфекциясининг юртимизга кириб келишининг олдини олиш борасида зарур чоралар кўрилмоқда. Жумладан, Хитой билан Ўзбекистон ўртасидаги авиақатновлар вақтинча тўхтатилган. Коронавирус инфекцияси қайд этилган давлатлардан келаётган йўловчилар 12та аэропорт, 5та темир йўл ҳамда давлат чегараларини кесиб ўтиш жойларидаги 53та Санитария карантин пунктларида тиббий кўрикдан ўтказилмоқда.\nЙўловчиларнинг вақтинча турар жой марказлари юзасидан Соғлиқни сақлаш вазирлиги Санитария-эпидемиологик осойишталик агентлигининг бош офисига +998 (71) 276-49-66 телефон рақами орқали мурожаат қилиш мумкин. Бундан ташқари, Тошкент давлат стоматология институти маъмурияти биносида (эски ТошМИ) call – марказ ташкил этилиб, унда Хитойдан олиб келинган ватандошларимиз ўз оила аъзолари, яқинлари билан 30 га яқин видео конференция алоқалари ёрдамида тўғридан-тўғри мулоқот қилишлари мумкин», – дейилади хабарда.


Украиналик ҳарбий хизматчилар ва фавқулодда вазиятлар вазирлиги ходимлари Донбасс минтақасидаги Краматорск темирйўл бекатига берилган ракета зарбасидан кейин қурбонларга ёрдам кўрсатмоқда, 8 апрел. [Анатолий Степанов/AFP]\nПЕКИН – Россиянинг Украинага ҳужумидан бир ойдан ортиқ вақт ўтганидан кейин уруш Пекиннинг ҳам сиёсий, ҳам ҳарбий соҳада Москвага дастаги чегараларини синовдан ўтказаётган кўринади.\nПекин Украина ва халқаро ҳамжамиятнинг талабига қарамай, урушни қоралаш ёки Россия президенти Владимир Путинни ва Кремл сиёсатини танқид қилишдан бош тортди.\nБунинг ўрнига Хитой низонинг келиб чиқишида Америка аралашуви ва НАТО экспансиясини айблаб,Россиянинг нуқтайи назарини такрорламоқда.\nАммо, Киев Россия томонидан амалга оширилган «қатлиом» деб таърифлаган, Украинанинг Буча шаҳрида тинч аҳолининг ўлдирилиши ҳақидаги сўнгги хабарлар Пекиннинг Москва билан «мустаҳкам» дўстлигини синовдан ўтказмоқда.\nРоссия ташқи ишлар вазири Сергей Лавров (чапда) ва Хитой ташқи ишлар вазири Ван И февралда Москванинг Украинага ҳужумидан сўнг Лавровнинг Хитойга илк ташрифи чоғида Хитой марказий телевидениеси (CCTV) учун суратга тушмоқдалар, 30 март, Хуаншан шаҳри. [CCTV/AFP]\nҚирғизистоннинг Бишкек шаҳридаги Горький хиёбонида ўтган урушга қарши намойиш иштирокчилари «Путинни тўхтатинг, урушни тўхтатинг» деб ёзилган плакатларни ушлаб туришибди, 2 апрел. [Вячеслав Оселедко/AFP]\nБир неча кун аввал Украина армияси Киев яқинидаги муҳим алоқа шаҳарча устидан қайта назорат ўрнатар экан, Россия қуролли кучлари у ерни тарк этганидан кейин ўнлаб жасадлар топилгани ҳақида хабар берган.\nҲафта сўнгида Буча шаҳри кўчалари ёки оммавий қабрлардаги бир неча ўнлаб жасадлар ҳақида савол берилганида Хитой ташқи ишлар вазирлиги матбуот котиби Чжао Лицзян уларни «жуда хавотирли» деб атади.\nАммо, чоршанба (6 апрел) кунги матбуот брифингида у мухбирларга ҳар қандай гуманитар вазиятни «сиёсийлаштирмаслик» кераклиги, «айбловлар фактларга асосланган бўлиши лозимлигини» айтган.\nҲозирга қадар Хитой Украинага 2,3 миллион АҚШ долларига тенг гуманитар ёрдам юборган, бу бошқа мамлакатларнинг ёрдамлари олдида жуда кам.\n«Халқаро миқёсда яккаланиш»\nБуча қирғини халқаро миқёсдаги норозиликка сабаб бўлди ва Бирлашган Миллатлар Ташкилоти (БМТ) бош ассамблеясини Россияни БМТ инсон ҳуқуқлари кенгашидан четлатишга овоз беришга ундади.\nБу четлатиш Москванинг «халқаро миқёсда яккаланиб» қолганини тасдиқлади, деб айтган АҚШ президенти Жо Байден Буча каби Украина шаҳарларидан олинган «даҳшатли» тасвирларга нисбатан изоҳ билдирган кескин баёнотида.\n«Россиянинг ёлғонлари Украинада содир бўлаётган воқеаларнинг инкор этиб бўлмас далилларига тенг кела олмайди», деди у.\n«Одамларнинг зўрлангани, қийноқларга солингани, қатл қилингани, айрим ҳолатларда таналарининг таҳқирланиши белгилари бутун инсониятни ғазабга солади.»\nКремл бу қотилликларни рад этган ва Бучадан чиқаётган расмлар Украина томонидан сохталаштирилганини даъво қилмоқда. У Украинани ҳужумдан аввал Россия қўллаган тактикадан фойдаланишда айблаган.\nБош ассамблеяга аъзо 193 давлатдан 93 таси Россияни Инсон ҳуқуқлари кенгашидан четлатишга овоз берган.\nХитой қарши деб овоз берган 24 та мамлакатдан бири бўлди. Қолганлар Туркманистондан бошқа барча МДҲ давлатлари, Беларус, Куба, Эрон, Сирия ва Россиянинг ўзи бўлган. Эллик саккизта мамлакат овоз бермаган. Қолган аъзолар, жумладан Туркманистон овоз беришда иштирок этмаган.\nУкраина президенти Владимир Зеленский «Россияни ўз тажовузи ва урушига оид қарорларга вето қўймаслиги учун» БМТнинг Хавфсизлик кенгашидан ҳам четлатишга чақирди.\nМосква ва Пекин кўп ҳолатларда Хавфсизлик Кенгашида бир-бирларини қўллаб-қувватлаш учун ва Россиянинг Сурия урушидаги ваҳшийликлари ёки Хитойнинг ўз қўшниларига нисбатан тажовузини қораловчи резолюцияларига вето қўллаш учун бирлашиб келганлар.\nМуносабатлар мустаҳкамлигича қолсада, Пекин ўз дипломатик алоқаларини ҳимоя қилиш учун эҳтиёткорлик билан ҳаракат қилмоқда, дейди таҳлилчилар.\nЎтган ҳафтада Россия ташқи ишлар вазири Сергей Лавров бир қатор музокаралар ўтказиш учун Хитойга ташриф буюрган эди.\nХитой ташқи ишлар вазири Ван И билан учрашув олдидан Лавров Россия ва Хитой етакчилик қиладиган янги дунё тартибини тасвирлаб берган.\n«Биз сиз билан ва бизнинг маслакдошларимиз билан биргаликда кўп қутбли, адолатли, демократик янги дунё тартиби томон борамиз», деб айтган у 30 март куни Россия ташқи ишлар вазирлиги эълон қилган видеода.\n«Хитой-Россия ҳамкорлиги чегара билмайди», деган эди Хитой Ташқи ишлар вазирлиги матбуот котиби Ван Венбин аввалроқ Путин ва Хитой етакчиси Си Цзинпин ўзаро алоқаларни тавсифлашда очиқлаган позицияни такрорлаб.\n«Тинчликка интилишимиз чегараланмаган, хавфсизликни ҳимоя қилишимиз чегараланмаган, гегемонликка қарши туришимиз чегараланмаган», деб айтган у.\nШунингдек, душанба куни Украина ташқи ишлар вазири Дмитрий Кулеба телефон орқали Ван И билан сўзлашган бўлиб, бу – икки мамлакат ўртасида 1 мартдан кейин ўтказилган илк юқори даражадаги музокаралар бўлди.\nХитой Ташқи ишлар вазирлиги маълумотларига кўра, Киевнинг илтимосига биноан Кулеба билан ўтказилган телефон суҳбатида Ван Хитойнинг «Украина масаласидаги мавқифи тинчлик музокараларини олға суришдан иборат» эканлигини айтди.\n«Энг муҳими, Европада мустаҳкам хавфсизликни муносиб даражада таъминлаш учун ушбу оғриқли тажрибадан қандай сабоқ олишдир», деди у.\nХитой режими Россиянинг Украинага бостириб кириш режасини олдиндан билгани, аммо бу Пекиндаги қишки Олимпиада ўйинлари вақтида амалга оширилмаслиги ҳақида қайғурганига оид кўплаб далиллар мавжуд.\nОлимпия ўйинлари 20 февралда якунланди, Россия кучлари эса 24 февралда Украинага бостириб кирди.\n«Хитой дўст эмас»\nУкраинанинг Хитой армиясини барпо этиши тарихини инобатга олган ҳолда, босқин вақтида Пекиннинг қўллаб-қувватламаганидан Киевнинг ҳафсаласи пир бўлган, дейди таҳлилчилар.\nУкраина узоқ йиллар давомида Хитойга муҳим ҳарбий технологиялар, жумладан, Хитойнинг илк авиаташувчиси, ракетага қарши денгиз радарлари технологияси ва илғор реактив двигателларни етказиб берган, деб ёзади Washington Post 9 март куни.\nГерманиянинг Кил университети Осиё-Тинч океани стратегияси ва хавфсизлиги маркази раҳбари Сара Кирхбергер: «Бу ёрдам бўлмаганида, бугунги кунда Хитойнинг бирорта жанговар авиаташувчиси бўлмасди», деб айтган.\nПекин ўт очишни тўхтатиш йўлида воситачилик қилиши ва Москвага босим ўтказиши борасидаги умидлар ҳамон сақланиб қолган бўлса-да, феврал ойида Қишки Олимпиада ўйинлари олдидан Путин ва Си ўртасида имзоланган очиқ келишувдан сўнг Киевнинг «ишонч даражаси анча пасайган».\n«Украинада Хитой корхоналари ва инвестициялари бўлса, бу Россиянинг босқинига тўсқинлик қилади, деган умид бор эди», дейди Украинадаги ташқи сиёсат кенгашининг «Украина призмаси» таҳлил маркази директори ўринбосари Сергей Герасимчук.\nБироқ, Украинадаги Армия, конверсия ва қуролсизланиш бўйича тадқиқотлар марказининг Осиё-Тинч океани ҳудуди бўйича раҳбари Юрий Пойтанинг сўзларига кўра, сўнгги йилларда Украина Хитойдан узоқлашмоқда.\n«Энди Украина ўта оғир вазиятда ким ҳақиқий дўст эканини кўриши мумкин», деди у. «Ва биз Хитойни дўст эмас, деб айта оламиз. У душман эмас, аммо дўст ҳам эмас. Шу иккисининг ўртасида.»\n«Обрўга путур етиши»\nХитойнинг Россияга яқинлиги Пекин Кремлга санкцияларни четлаб ўтишда ёрдамлашиши ёки ҳатто унга қурол етказиб беришга тайёр бўлиши мумкинлиги ҳақидаги хавотирларни уйғотган.\nЎнлаб йиллар давомида Хитой биринчи навбатда Россиядан қурол сотиб олган, аммо Хитой ҳарбий технологияларининг жадаллик билан ривожланиши ва Россияга нисбатан санкциялар кучайгани сабабли Кремл ёрдам сўраб Пекинга мурожаат қилиши мумкин.\nАҚШ расмийларига кўра, уруш бошланганидан кўп ўтмай, Россия Хитойдан ҳарбий ёрдам сўраган.\nАммо Москва ҳам, Пекин ҳам бу хабарларни рад этишган.\nАйни вақтда Хитой Россия босқинига асосий таъминот воситалари, ўқ-дорилар, алоқа ускуналари ва енгил қуроллар етказиб бериш орқали кўмаклашиши мумкин, дейди ҳарбий таҳлилчилар.\nЎтган жума куни Европа Иттифоқининг юқори даражали расмийлари Сини Россияни қўллаб-қувватламаслик ҳақида огоҳлантириб, Пекинни урушни тугатиш учун дипломатик нуфузидан фойдаланишга ундади.\n«Хитой Россияга таъсир ўтказа олади ва шу боис ҳам биз Хитой бу урушни тугатиш йўлида масъулиятни ўз зиммасига олишини ва Россиянинг тинчлик музокараларига қайтишини кутамиз», деди Европа комиссияси раҳбари Урсула фон дер Ляйен.\n«Ҳеч қайси Европа фуқароси Россиянинг уруш олиб бориш салоҳиятининг қўллаб-қувватланишини тушунмайди», деди у. «Бундан ташқари, бу Хитойнинг Европадаги обрўига жиддий путур етказади.»\nШуниси эътиборга лойиқки, ҳали ҳам кўп жиҳатдан Россияга қарам бўлган Марказий Осиёда ҳукуматлар ва оддий фуқаролар Россиядан ҳам, Хитойдан ҳам узоқлашиб, Украина халқини қўллаб-қувватлашини ҳамда Европа ёки Америка Қўшма Штатлари билан савдо ва хавфсизлик алоқаларини афзал кўришини билдирмоқда.\nБосқин ортидан Қозоғистонда Москва бошчилигидаги Евроосиё иқтисодий иттифоқидан (ЕОИИ ёки ЕОИҲ) чиқиш чақириқлари янграган.\nМарт ойи бошида Қозоғистон ҳукумати Олмаотада Украинани қўллаб-қувватловчи йирик намойиш ўтказишга рухсат берган эди.\nМарт ойи ўрталарида Ўзбекистон ҳукумати Украина мустақиллиги, суверенитети ва ҳудудий яхлитлигини тан олишини ҳамда можарога тинч йўл билан ечим топиш тарафдори эканини очиқ баён қилган.\nҲатто Хитой ҳам Россиянинг ваҳшийликларидан даҳшатга тушади. Хитой ҳеч қачон варварларни қўллаб-қувватламайди.\nBiroq, Xitoy tarixda 1931 yildan 1945 yilgacha Yaponiya bilan urush tajribasiga ega. Avval Manchjuriya, keyin Marko Polo koʻprigidagi voqea va 1937 yilgi Nankin qirgʻini, soʻngra bosqinchilar bilan uzoq davom etgan kurash. Darvoqe, Yaponiya imperiyasi Xitoyda (Buyuk devorning janubida) qoʻgʻirchoq hukumat tuzib, oʻzining “hamkorlikdagi Osiyo farovonlik sohasini” barpo etgan.\nКремлнинг Украина урушига оид ташвиқоти Хитой оммавий ахборот воситаларида акс-садо бермоқда\nХитойнинг давлат оммавий ахборот воситалари Кремл дезинформациясини такрорлаб, Россия раҳбари Владимир Путинга хайрихоҳлик билдирмоқда.


Қурилиш соҳасидаги лойиҳалар тақдимоти ўтказилди\nПрезидент Шавкат Мирзиёев 26 октябрь куни қурилиш соҳасидаги лойиҳалар тақдимоти билан танишди.\nКейинги йилларда мамлакатимизда бунёдкорлик кўлами кенгайди. Айниқса, кўп қаватли уйлар қурилиб, аҳолининг энг муҳим талаби қондирилмоқда. Хусусан, жорий йилда қишлоқларда 12 мингдан зиёд, шаҳарларда 18 мингдан ортиқ кўп қаватли турар жой барпо этилмоқда.\nСардоба сув омборидаги ҳодисадан кейин Сардоба ҳамда Мирзаобод туманларида қисқа муддатда 86 та беш қаватли уй қуриб битказилди.\nДавлатимиз раҳбари мутасаддиларга ушбу тажрибадан фойдаланиб, лойиҳаларни такомиллаштириш, турар жойларни аҳоли учун янада арзон қилиш бўйича кўрсатмалар берган эди.\nШунга мувофиқ, беш қаватли уйлар лойиҳаси қайта кўриб чиқилиб, хонадонларнинг жойлашуви ва хоналарнинг ички майдони мақбуллаштирилди. Қурилиш материаллари лойиҳага мос ўлчамда ишлаб чиқарилади, исроф бўлмайди. Ҳовли ва йўлакларга сенсорли электр чироқлари қўйилади. Бу каби тежамкор чоралар натижасида уйларнинг нархи ўртача 30 фоизгача арзонлашади.\nПрезидентимиз ушбу лойиҳани маъқуллаб, бундай турар жойларни аҳоли зич жойлашган барча туманларда қуриш зарурлигини таъкидлади.\nЯна бир лойиҳа Тошкент давлат техника университети ҳудудида замонавий ўқув-амалий комплекси барпо этишга қаратилган.\nДунё тажрибасидан маълумки, кўплаб машҳур илмий муассасалар университетлар ичида жойлашган. Режалаштирилаётган мажмуа ҳам шу ҳудуддаги Тошкент давлат техника университети, Ўзбекистон Миллий университети ҳамда Турин политехника университетидаги жами 36 минг талаба, 2 мингдан зиёд профессор-ўқитувчилар учун шундай марказ бўлиши кўзда тутилмоқда. Бу ерда бир пайтда 500 та стартап резидентлари, 120 та ишлаб чиқариш корхонасини жойлаштириш мумкин бўлади.\nТошкент шаҳрида аҳолини арзонлаштирилган озиқ-овқат маҳсулотлари билан таъминлаш чора-тадбирлари ҳақида ҳам маълумот берилди.\nЖорий йил 2 октябрь куни Қорақалпоғистонга сафар чоғида Нукус шаҳрини ободонлаштириш, аҳолининг дам олиши учун шароитларни кенгайтириш бўйича кўрсатмалар берилган эди. Шу мақсадда шаҳарнинг истиқболдаги замонавий марказини барпо этиш бўйича лойиҳа ишлаб чиқилди. Унга мувофиқ, кўчаларни кенгайтириш ва кўкаламзорлаштириш, кўллар ва истироҳат боғлари ташкил этиш, савдо ва маиший хизматларни кўпайтириш назарда тутилган.\nПрезидентимиз ушбу лойиҳалар билан танишиб, уларни такомиллаштириш бўйича қатор кўрсатмалар берди.


Ўзбекистон қарз ботқоғига ботиб бормоқда - | Hizb-Uzbekiston.info\nHome›ХАБАР ВА ИЗОҲ›Ўзбекистон қарз ботқоғига ботиб бормоқда\nЎзбекистон қарз ботқоғига ботиб бормоқда\n“Озодлик” радиоси ўзбек хизмати шу йилнинг 27 мартида қуйидаги хабарни тарқатди:\nЎзбекистоннинг умумий ташқи қарзи ўтган йилга нисбатан 37,4 фоизга ёки 9,2 млрд. долларга ошган ва жорий йил бошида 33,8 млрд. долларни ташкил қилди. Бу ҳақда Марказий банки маълумот берди.\n“2020 йилда давлат ташқи қарзининг соф ўсиши, курслар ва нархлар ўзгаришини инобатга олганда, 5,5 млрд. долларни ташкил қилди. Бу ўсиш асосан янги қарздорликларнинг жалб қилиниши ва давлат қимматли қоғозларининг чиқарилиши билан изоҳланади. Хусусий қарздорлик 3,7 млрд. долларга ошиб, асосан банклар ҳиссасига тўғри келади”, — дейилади банк билдирувида.\nКомпания Ўзбекистоннинг кредит рейтинги кутилмасини “барқарор”дан “салбий”га ўзгартирган эди.\nИзоҳ: Ш. Мирзиёев иқтидорга келганидан бери халқаро молиявий ташкилотлардан қарз олиш суръати кескин кўтарилиб кетди. Шундай даражадаки, бунга ортиқча далил-ҳужжат келтиришга ҳожат йўқ. Буни ҳатто шу юртда яшаётган ёшу қари кўриб, билиб турибди. Бироқ кўпчилик бу қарзларнинг хавф-хатари нақадар ҳалокатли эканлигини ҳалигача англаб етгани йўқ. Бунинг акси ўлароқ, ҳукумат расмийлари қарз олишдан қўрқмаслик кераклигини, ҳозирда бу барча давлатлар учун нормал ҳолатлигини айтиб, халқни хотиржам бўлишга чақирмоқда. Улар бу билан Ўзбекистондаги мусулмонларга бир неча ўн йиллардан бери эрта-ю кеч айтиб келаётган “алла”ларини давом эттиришяпти. Бу ҳукуматнинг бор-йўқ ташвиши қандай қилиб бўлмасин ўзларининг муваффақиятсиз ва ёмон бошқарувларини яширишга ва хаспўшлашга уриниш бўлиб қолган.\nКоронавирус пандемиясининг пайдо бўлиши ҳам маълум бир маънода кўп ишлар учун баҳонага айланиб улгурди. Жумладан, ҳукумат давлат қарзининг ортишини ҳам пандемияга қарши курашиш билан изоҳлашга уринмоқда. Ваҳоланки, қарзнинг кескин ўсиши пандемиядан анча илгари бошланган эди.\nЮртимиздаги мусулмонлар яхши биладиларки, қарз олувчининг қарз берувчи олдида “тили қисиқ” бўлади. Халқ орасида еган оғиз уялар каби иборалар бежизга ишлатилмайди. Демакки, бу қарзларнинг ортида қарз берувчиларнинг маълум шартлари бўлади. Қарз берувчилар, яъни асосан Американинг мустамлакачилик воситалари бўлган халқаро молиявий ташкилотлар юртимизда Америка манфаатларини ҳимоя қиладилар, асло бизнинг манфаатларимизни эмас. Чунки бу очкўз капиталист давлат шу пайтгача бирор тирик жонга яхшиликни раво кўрмаган экан, бизга бирор яхшиликни раво кўрармиди?!. Кофир мустамлакачи давлатлар ушбу қарзлар орқали бизнинг устимизда турган ҳукмдорларнинг қарорлари ва сиёсий иродаларини ўзига бўйсундириб олиб, уларни ўзларига хизмат қиладиган хоинларга айлантириб оладилар. Бу хоин ҳукмдорлар ҳам арзимас ушоқларни деб керак бўлса юртни тўлалигича сотиб юборишдан ҳам тап тортмайдиган аҳволга келиб қолишди. Натижада азият чекадиган Ўзбекистон халқи бўлади айни газ муаммоси каби. Юртимизнинг ер ости ва усти бойликлари, газ тонналаб сотилган олтин ва пахта каби халқнинг мулки бўлган ва душмага арзон нархда сотилиб ҳукумдорларни ғарбдаги банк хисобларини тўлдираётган халқ бойликларини талон тарож қилмасликни талаб қилиш лозим. Бу ресурсларни Ўзбекистон халқининг зарурий эҳтиёжлари учун ишлатишни ва бу ресурслар устидан назорат ўртнатишни талаб қилиш ҳам зарур.\nМусулмонларнинг бошида шунча балолар етмагандек, қарз балоси ҳам қўшимча бўлмаслиги учун улар бу борада жуда ҳушёр бўлишлари лозим.\nҚашшоқлик ва ҳалокатдан бошқа нарса олиб келмайдиган бундай қарзларни олаверишдан ҳукуматни тийиб қўйишлари керак. Қолаверса, юртимизнинг ҳар соҳада тараққий этиши асло қарз олиш билан бўлмайди. Балки Ислом мабдасини маҳкам ушлаган ҳолда унинг ҳукмларини ҳаётга татбиқ этиш билан бўлади.\nАллоҳ таъло айтади:\nقال الله تعالى: “وَإِذَا قِيلَ لَهُمْ لاَ تُفْسِدُواْ فِي الأَرْضِ قَالُواْ إِنَّمَا نَحْنُ مُصْلِحُونَ * أَلا إِنَّهُمْ هُمُ الْمُفْسِدُونَ وَلَكِن لاَّ يَشْعُرُونَ” البقرة، الآيتان\nҲизб ут-Таҳрирнинг марказий ахборот бўлими учун\nҲизб ут-Таҳрир Ўзбекистон ахборот бўлими раиси Ислом Абу Халил\nTagsнархташқи қарзЎзбекистон қарз ботқоғига ботиб бормоқдаХусусий қарздорлик


Журнамагнат талвасаси « Ўзбекистон Халқ Ҳаракати\n29 July 2013 - 8:50\nТаниқли журналист ва медиамагнат Шуҳрат Шокиржонов томонидан 28 июль куни Stadion.Uz сайтида эълон қилинган “Миржалол Қосимов “Бунёдкор”дан кетиши керак!” сарлавҳали мақола МТЖ бош мураббийини ўз лавозимидан кетказиш кампаниясини уддалай олмаган одамнинг талвасасидан бошқа нарса эмас.\nТўғри, мақоланинг асосий ғояси – Қосимов клубдаги ишларини йиғиштириб, бор эътиборини миллий терма жамоага қаратиши зарурлиги – тўғри кўтарилган. Лекин ушбу фикр Ўзбекистон Футбол Федерацияси президенти Мираброр Усмоновнинг “Футбол шарҳи” кўрсатуви орқали: “Қосимов терма бош мураббийлигидан четлатилмайди!” – деган кескин баёнотидан кейин алоҳида мақола сифатида ёзилганлиги кулгимни қистади. Нега дейсизми?\nАхир, то 22 июльгача, яъни Мираброр Усмоновнинг машҳур телеинтервьюси эфирга узатилган кунгача, Шуҳрат Шокиржонов кўпчилик мухлислар билан ҳамнафас ҳолда бошқа ғояни – “Миржалол Қосимов терма жамоадан кетиши керак!” деган иддаони илгари сураётганди-ку! Бу қандай ўзгариш-ки, одам бир ҳафта – 10 кун ичида ғоявий жиҳатдан тубдан ўзгарса қолса?!\nОлдинига: “Қосимов термадан кетсин!” – дея бонг ураётган Шокиржонов эндиликда, яъни Қосимовнинг терма бошқарувида қолиши аниқ маълум бўлгач: “Қосимов ҳеч бўлмаса “Бунёдкор”дан кетсин!” – дея ёлвораяпти. Шокиржонов ҳудди шу ғояни 22 июльгача алоҳида, катта мавзу қилиб кўтариб чиқса эди, мен унинг бу ташаббус ва ғоясини талвасага қиёсламасдим.\n“Миржалол Қосимов “Бунёдкор”дан кетиши керак!” сарлавҳали мақоланинг Post Scriptum қисмида Шуҳрат Шокиржонов: “МТЖ бош мураббийи хусусида жуда кўп ҳамкасбларим билан суҳбатлашганимда (уларнинг орасида З.Қосимов, Б.Абдулла каби бош мураббийнинг тарафдорлари ҳам бор) Миржалол Қосимовга охиригача имконият берилиши лозимлиги, лекин у “Бунёдкор”ни ташлаши кераклиги ҳақида айтиб ўтишган. Бироқ, шу кунгача ҳаттоки шу мавзу (танқид эмас, тавсия) да чиқиш қилишга ботина олишмагани мени ажаблантириб келаётган эди”, – деган.\nҲа, тўғри: мен ҳақиқатдан ҳам Миржалол Қосимовга охиригача имконият бериш тарафдориман. Ҳа, тўғри: мен ҳам Қосимов бор эътиборини фақат миллий терма жамоага қаратиши лозимлигини айтиб ва ёзиб келганман. Қаерда дейсизми? Stadion.Uz таҳририяти, журналистлар ва мухлислар билан бўлган ўзаро савол-жавобларда, шу жумладан, Stadion.Uz сайтидаги собиқ конференциямда шу фикрларни таъкидлаб келганман. Лекин жаноб Шокиржонов бу чиқишларимдан қониқмабди, шекилли, мавзуни алоҳида тавсия-мақола тарзида ёзмаганимни қоралабди ва менинг “қўрқоқлигим”дан ажанбланибди.\nҚаранг-а: Қосимовни “Бунёдкор”дан кетиши лозимлигини алоҳида мақола қилиб ёзган Шокиржонов аслида жасур инсон экан-у, мен билмай юрган эканман! Жаноб журнамагнат “катта” ва “қаҳрамонона” ишга – тавсияга – қўл ўрибди-ю, мен кеч қолибман! Узр, узр, минг бора узр!..\nҲозирги вазиятда Шуҳрат Шокиржоновнинг ўрнида бўлганимда бундай тутуриқсиз “айблов”ларни кўтариб чиққандан кўра, Мираброр Усмоновнинг: “Журналистлар билан очиқ мулоқот қилишга, уларнинг танқидларини тинглашга тайёрман” – деган баёнотидан фойдаланиб, ЎФФ раҳбари ва МТЖ бош мураббийи билан махсус давра суҳбати ташкил қилишни талаб қилган бўлардим. Лекин медимагант жаноблари буни талаб қилиш ўрнига “Қосимов тарафдорлари”ни аввалдан айтилиб келинаётган мавзуни алоҳида мақола қилиб ёзмагани ҳақида “ажабланиш” билан банд.\nЭнди Шокиржоновнинг жасурлиги ҳақида. Жаноб медиамагнат терма жамоа ўйинларидан олдинги ва кейинги аксарият матбуот анжуманларида иштирок қилиб келади. Журналистларнинг матбуот анжуманлари бошланишидан олдин бўладиган ўзаро суҳбатларида бу жаноб жуда тўғри, кескин ва танқидий фикрларни билдиради. Лекин матбуот анжумани бошланиши билан Шокиржоновнинг оғиз бўшлиғи негадир бирдан ёпилади ва боягина янграб турган ўринли фикрлари тиш-лабларнинг тўсиғидан ўтолмай ичида қолиб кетади.\nЛекин матбуот анжуманлари тугагандан кейин компьютер олдига ўтириб олиб, ўз фикрларини TOTTI каби никлар остида шунақанги ёзадики, клавиатураси йиғлаворса керак. Журнамагнат жаноблари бошқа ҳолларда ҳам шу йўлдан юради. Масалан, яқинда Twitter тармоғидаги ёзишмаларида: “Бобомурод Абдулла – ЎФФнинг одами” деган мавзуда роса фаоллик кўрсатиб, “Нега Мираброр Усмонов ўз телеинтервьюсида Эрматовнинг асосий танқидчиси Бобомурод Абдулланинг исмини тилга олмади?!” – дея хўрсинибди.\nШокиржонов шу мавзуни ҳам алоҳида мақола ёки тавсия тарзида ёзса бўлмайдими? Ёки у ҳам “Қосимов “Бунёдкор”дан кетиши керак!” – деган фикрни алоҳида мақола тарзида ёзишга “ботина олмаган” Бобомурод Абдулла каби ботина олмаяптими?!\nҚосимов масаласида Шокиржонов билан ҳамфикр бўлган бошқа баъзи журналистлар ҳам матбуот анжуманларидан олдин, анжуманлар пайти ва улардан кейин ўзларини ҳудди жаноб журнагманатдек тутишади: анжуман бошланди дегунча айтаётган фикрларию бермоқчи бўлган саволларини ичларига ютиб, индамай чиқиб кетишади. Қаҳрамон Асланов деган жаноб эса ўз фикр-саволларини эркин ва очиқ баён этган журналистларни “Улар матбуот анжуманига ўзини жасур қилиб кўрсатиш учун боришади ва дангал савол беришади” – дейди. Ўзи дангал савол беришни эплай олмайди, эплай олганга эса лой чаплайди, бузуқниятликда айблайди.\n“Зато” анжумандан кейин бундай зотлар сайтлар ва ижтимойи тармоқларга кириб, эркин фикр билдиришни қойиллаштишади. Уларнинг бу ҳаракатлари – виртуал ғийбатдан бошқа нарса эмас. Тўғри-да: бош мураббий ёки футбол федерацияси президенти билан бўлган реал учрашув пайти очиқ айта олмаган фикрларини кейинчалик турли сайтларда эмин-эркин “ошкора” этишлари фақат қўрқоқликнинг эмас, ғийбатнинг ҳам белгисидир.\nУлар ҳақиқатдан ҳам ўзбек футболининг камчиликларини фош қилиб, бу борада амалий ёрдам беришмоқчи бўлишса, нега сон-саноқсиз матбуот анжуманларию учрашувларда ўзларини соқовлардай тутиб, биронта савол бермай, биронта фикр билдирмай чиқиб кетишади? “Шокиржонов ва Ко”нинг мана шу қирралари мени “ажаблантиради”.


Рамазон суҳбатлари 7-кун | Muslimaat.uz\nМанзилингиз:Муслимаат»Хизматлар»Рамазон суҳбатлари 7-кун\nРамазон суҳбатлари 7-кун\nBy Muslimaat on Iyun 24, 2015 Хизматлар, Рамазон суҳбатлари\nАссаламу алайкум ва раҳматуллоҳи ва барокатуҳ!\nРамазон шарифнинг файзли кунларидан яна бирида сиз, азизаларимиз билан ҳамсуҳбат бўлиш бахтига муяссар қилган Аллоҳ таолога ҳамду санолар бўлсин!\nСайтимизнинг бугунги кун Рамазон суҳбатлари, сиз, муҳтарама фойдаланувчиларимизнинг талабларига биноан, яна кўпхотинлик мавзуси остида давом эттирилиши белгиланди.\nШу муносабат ила сизларга яна бир воқеа тафсилотини тақдим қиламиз. Азиз муслималар, биз ушбу кўпхотинлик борасида ўз хожалaримизга қатъий жавоб беришга бироз шошмаслигимизни тавсия қиламиз. Зеро, шошқалоқлик билан Аллоҳ бизга тақдим қилган тақдирнинг ҳикматини англаш фурсатидан бебаҳра бўлиб қолмайлик.\nИккинчи хотин. Бу сўзлар худди чақмоқдек қулоқларим остида янгради. «Иккинчи хотинни нима қилади? Наҳотки энди олдингидек мени ёктирмаётган бўлса? Ҳеч қачон! Ҳеч қачон у хотинни қабул қилмайман! Агар иккинчи хотинни хоҳласангиз, майли, аммо мен уйдан кетаман».\nБу сўзларни бир неча йиллар олдин, эрим иккинчи хотинга уйланмоқчи эканлигини айтганида гапирган эдим. У аёлнинг 4 нафар фарзанди бор ва ажрашганига ҳам кўп бўлмаган экан. Эримнинг гапларига кўра у аёл жуда қийин аҳволда колган, пули йўқ, болларини қандай боқишни билмаётган экан. «Болаларнинг отаси қаерда? Болаларни боқишга у масъул эмасми? Нима учун бегона одам бу масъулиятни ўз бўйнига олиши керак?», – савол бердим эримга. Ахир хотинликка олмасдан ҳам моддий ёрдам бериш мумкин-ку?\nЭримнинг иккинчи хотини бўлишини ўзимга сиғдира олмасдим. Эримни бошқа аёл билан бўлишмоқлик. Унинг муҳаббатини, кулгусини, меҳрини бўлишмоқлик. Биргина бу хақда ўйлашнинг ўзи оғир эди. Унинг учун шунча ҳаракат қилиб турганимда, наҳот, менга кундошни раво кўрса? Ахир эрим учун умр йўлдоши, маҳбубаси, болларининг онаси, уйининг бекаси бўлсам. У бўлса иккинчи хотинга уйланиб, мени ёмон хотин дея камситмоқчими?!\nЙўқ, икки дунёда ҳам кундошни қабул қилмайман. Агар у бу уйга келса, демак, мен кетаман. Қисқа ва лўнда. Агар эрим турмушимизни, фарзандларимизнинг ҳаётини бошқа аёлга алишмоқчи бўлса, майли. Лекин менинг иштирокимсиз.


Ковач ўрнига коуч. "Бавария"да Нико ўрнини эгаллаши мумкин бўлган 5 номзод / CHAMPIONAT.asia\n23:11"Наполи" етакчиси жароҳат олди 0 22:54Англия Лига Кубоги. "Тоттенхэм" - "Челси". Асосий таркиблар маълум! 4 22:40"Лион" Депайнинг нархини туширишга тайёр 0 22:26Бальде Кейтанинг янги жамоаси эълон қилинди 0 22:24Алижонов энг кўп вазият яратган. ОЧЛ нимчорак финалига оид статистикалар 13 22:14"Ростов"нинг бир йўла уч футболчиси ушбу трансферлар ойнасида кучли бешлик жамоаларига ўтиши мумкин 28 21:50Арманистондаги ҳарбий ҳолат туфайли ЕЛ саралаши доирасидаги баҳс бошқа давлатга кўчирилди 3 21:25“Ростов” Шомуродовнинг ўрнини тўлдириш учун “Локомотив М” ҳужумчиси билан музокара ўтказмоқда 34 21:10“Реал” яқин орада футболчи сотиб оладими? Зидан жавоб берди 12 20:59Coca Cola Суперлига. 18-тур ҳакамлари маълум 4 20:51Биринчи лига. 5-тур натижалари 2 20:45“Челси” ҳимоячиси ва Лэмпард ўртасида низо келиб чиқди 6 20:37Сане Германия Суперкубогини ўтказиб юборади 3 20:35"Истиқлол"га қарши баҳс олдидан мураббийлар нима дейишганди? Бекор қилинган ўйинлар фойда бўлдими ёки зарар? Анзур Исмоилов билан суҳбат 12 20:34Про лига. 9-тур ҳакамлари 2\nКовач ўрнига коуч. "Бавария"да Нико ўрнини эгаллаши мумкин бўлган 5 номзод\n08 ноя 2019 13:33\nТеглар : БаварияХулен ЛопетегиНико КовачЖозе МоуриньюМассимилиано АллегриЭрик тен ХагМаурисио Почеттино\nҲозирча немис грандини Ханс-Дитер Филк бошқармоқда.\nАммо бу вақтинча ва тез орада номдор мутахассис жамоа "рули"га келади.\n"Бавария" Нико Ковач билан расман хайрлашди. "Айнтрахт"дан қабул қилиб олинган 1:5 ҳисобидаги мағлубият - кечириб бўлмас хато. Аммо 48 ёшли хорватиялик ўрнини ким эгаллаши мумкин? "Бавария"нинг талаблари катта ва ҳамма ҳам бу жойга муносиб эмас.\nҲозир жамоани вақтинча Ханс-Дитер Флик бошқармоқда, раҳбарият эса навбатдаги мураббий ҳақида бош қотирмоқда. Биз ҳам ўйлаб кўрамиз.\n2018 йил "Реал"дан кетган Хулен Лопетеги вақтини бекор ўтказмади ва "Севилья" устозига айланди. Ҳозир унинг шогирдлари ЛаЛига жадвалида 5-ўринни эгаллаб турибди, аммо етакчилар ҳам узоқда эмас.\nЛопетеги футболчилари 12та учрашувнинг бор-йўғи 3тасида мағлуб бўлди. Унинг номзоди ўтган йили кўриб чиқилганди, аммо немислар хорватга ишонч билдиришди.\nХулен Лопетеги - немис грандига мос мураббий. Битта савол бор: Мураббий бундай масъулиятга тайёрми?\nЭрик тен Хаг "Бавария" билан яхши таниш - у бир пайтлар немис гранди ёшларини бошқарган. 2017 йилдан бери "Аякс"да ишлаётган мутахассис 2019 йилда "Виллем II"ни мағлуб этиб, Голландия Кубогини қўлга киритди. Бу унинг клубдаги дастлабки совринига айланди. Ўн кун ўтиб амстердамликлар чемпионат ғолибига айланишди.\nГолландиялик мутахассис "Альянц-Арена"га эҳтимолий қайтиш имкониятига "бормайман" дегани йўқ, аммо "Аякс" мавсум ўртасида ўз устозини қўйиб юборармикан?\n"The Guardian" нашрининг ёзишича, Ковач ўрнига асосий номзод Почеттино экан. Ёзда "шпорлар" ўз устозини ҳеч кимга бермайдигандек туйилганди, бироқ ҳозир лондонликларнинг турнир жадвалидаги ўрнига эътибор берсангиз, Маурисио кетишига ишона бошлайсиз.\n"Тоттенхэм"нинг ишлари яхши эмас, улар Чемпионлар лигасида айнан "Бавария"дан йирик (2:7) ҳисобда мағлубиятни қабул қилиб олишди. Аргентиналик мутахассис Лондон клубида қўлидан келганини қилиб бўлди. Балки ўзгаришлар унга ёрдам берар?\n"Ювентус"ни тарк этган Аллегри ҳали ҳам ишсиз. Унга кўпчилик даъвогарлик қилди, аммо айнан ҳозир "Бавария" фаворитдек кўринмоқда. Биз беш карра Италия чемпиони ва Чемпионлар лигаси финалчиси ҳақида гапиряпмиз. Аллегри олдига катта мақсадларни қўйган йирик клубни қандай бошқаришни яхши билади.\nБошқалардан фарқли ўлароқ, италияликнинг савиясига шубҳа билан қаралмайди. Бироқ баъзи камчиликлар мавжуд. У немис тилини билмайди ва Бундеслигани тушунмайди. Бу муҳим эмасдек кўриниши мумкин, аммо Ули Хёнесс ва Карл-Хайнц Руммениггелар немис тилини биладиган мутахассис кераклиги ҳақида гапиришди.\nДунёнинг машҳур ва кўп соврин ютган мураббийларидан бири - Жозе Моуринью бир йилдан бери ишсиз. Бу вақт ичида уни турли клубларга юборишди: Масалан, "Арсенал"га. Аммо МЮ собиқ устози янги жамоа борасида шошилмоқчи эмас.\nПортугалиялик активида Испания, Англия, Италия ва Португалия олтин медаллари бор. Моуринью немис тилини ўрганмоқда. Тахминларга кўра, Жозе ўз резюмесига яна бир топ чемпионатдаги олтин медални қўшиб қўймоқчи.


Жасур Ҳасанов мутлақ рекордчи / CHAMPIONAT.asia\n02:11Англия. "Манчестер Юнайтед" кетма-кет тўртинчи ўйинда ҳам йирик ҳисобда ғалабага эришди 21 00:48РПЛда "Рубин", А Серияда "Удинезе" ғалабага эришди 0 00:35АГМК жамоаларидан супер барқарорлик 3 00:29Испания. Тур марказий учрашуви асосий таркиблари маълум бўлди 0 00:13"Верона" - "Интер". Асосий таркиблар маълум 0 23:59АПЛ. Моуринью "Борнмут"ни, Анчелотти "Саутгемптон"ни юта олмади 2 23:41Чақмоқ урган 16 ёшли дарвозабон борасида ажойиб хабар 2 23:19АПЛ. "Астон Вилла" - "Манчестер Юнайтед". Асосий таркиблар маълум 14 23:10Марсело ўрнига Азар 0 22:54Погба: "Биз ўтган ўйинларни ёддан чиқаришимиз керак" 3 22:39Давид Силва: "Манчестер Сити"ни доимо соғинаман" 3 22:22Фоден: "Гринвуд доим гол уриш ҳақида ўйлайди" 8 22:08Жасурбек Яхшибоев: "БАТЭ, "Динамо-Брест" клубларидан таклиф бўлди, лекин мен "Шахтёр"да ўйнашни хоҳладим" 15 22:00Ривалдо: “ВАР ва “Реал” ҳақида гапириб, Бартомеу мухлислар олдида ўзини оқламоқчи бўлмоқда, у ОАВни чалғитмоқчи” 18 21:45Коронавирусга гумон қилинган Винисиус такрорий тестдан ўтди 0\nЖасур Ҳасанов мутлақ рекордчи\n23 фев 2019 13:26\nТеглар : "Бунёдкор"Жасур ҲасановАГМК Локомотив\nИчки чемпионатимиздаги янги 2019 йилги футбол мавсумини очиб берадиган Ўзбекистон Суперкубоги учрашуви бўлиб ўтади.\nУнда мамлакат чемпиони "Локомотив" ва Ўзбекистон Кубоги соҳиби АГМК жамоалари ўзаро куч синашишади.\nҚайд этиш керакки, АГМК сафида ўйнаётган тажрибали Жасур Ҳасанов учун бу галги Суперкубок учинчи баҳсга айланади.\nБунга қадар Жасур Ҳасанов 2014 йили "Бунёдкор" билан айнан бугунги рақиби бўладиган "Локомотив" устидан зафар қучган. Кейинги йили эса "Локо" таркибида "Пахтакор" тор-мор этилганди.\nБу сафар эса Ҳасанов АГМК билан яна собиқ клуби "Локомотив"га рақиблик қилади. Қизиғи, 2014 йилги Суперкубокда Жасур Ҳасанов "қалдирғочлар" билан айнан Миржалол Қосимов қўл остида "Локо"ни мағлуб этишни уддалаганди. Бугун ҳам Қосимов бошқарувида ўйнаётган Ҳасанов ушбу ишни такрорлашга уриниб кўради.\nМиржалол Қосимов учун бу галги Суперкубок мураббий сифатида иккинчи ўйинга айланади. Бунга қадар Қосимов "қалдирғочлар" билан "Локомотив"ни таслим этганди. Бугун эса АГМК рулида яна "темирйўлчилар" қаршисидан чиқмоқда. Агарда бугун АГМК ғалабани тантана қиладиган бўлса, унда Қосимов Суперкубокда энг кўп ғалаба қозонган мураббийга айланади ва бу борада мутлақ рекордчига айланиши мумкин.\nЖасур Ҳасанов Суперкубокда энг кўп ўйин ўтказган ва энг кўп ғолиб чиққан футболчи бўлиб турибди. Бугун эса футболчи ушбу кўрсаткични янада мустаҳкамлаб қўйиш имкониятига эга.\nҚизиғи, Ҳасанов ҳозирча Суперкубок беллашувларида мағлубият нималигини билмай келмоқда. Шунингдек, Ҳасанов Ўзбекистон Суперкубогини иккита жамоа билан биргаликда қўлга киритган ягона футболчи бўлиб турибди. Агарда бугун АГМК ғалаба қозонадиган бўлса, унда Ҳасанов суперкубокни учта жамоа сафида қўлга киритган футболчига айланади.\nЖасур Ҳасанов Ўзбекистон Суперкубогида энг кўп ўйин ўтказган ва энг кўп ғалаба қозонган футболчи ҳисобланади. Бугун эса ушбу кўрсаткичларни янада ошириб олиш имкониятига эга.\nЭслатиб ўтамиз, "Локомотив" ва АГМК ўртасидаги Ўзбекистон Суперкубоги учрашуви бугун "Пахтакор" стадионида соат 16:00да старт олади.


Сурияда қамоқхонага берилган зарбада камида 42 одам ҳалок бўлди\nСурия инсон ҳуқуқларига риоя этиш бўйича мониторинг марказининг билдиришича, АҚШ раҳбарлигидаги халқаро коалиция авиациясининг зарбаси натижасида Ал-Маядин шаҳрида камида 42 одам ҳалок бўлди.\nХабарда айтилишча, зарба “Ислом давлати” гурҳи томонидан қамоқхона сифатида фойдаланиб келинган бинога берилган. Сурия инсон ҳуқуқларига риоя этиш бўйича мониторинг маркази ҳалок бўлганларнинг камида 15 нафари жиҳодчи эканини маълум қилди.\nAP агентлиги маҳаллий фаолларга таянган ҳолда, ҳалок бўлганларнинг аксарияти “Ислом давлати” гуруҳи қўлга олган асирлар бўлганини хабар қилган. Маълум бўлишича, қамоқхонага ҳаво зарбаси душанба куни эрталаб берилган.\nКоалиция вакили Райан Диллон Reuters агентлигига қурбонлар тўғрисидаги маълумотлар текширилаётганини айтди.\n«Агарда биз тинч аҳоли вакиллари орасидаги қурбонларга масъул бўлсак, унда буни тан оламиз», - деб билдирди Диллон.


Абдуғафур Расулов. Ер ҳаракатда, олимлар ҳам (2009) - www.ziyouz.uz\nБош саҳифа МатбуотҲозирги давр матбуотиАбдуғафур Расулов. Ер ҳаракатда, олимлар ҳам (2009)\nҚадимги юнонлар ерни “гео” деганлар. “Гео” билан бошланадиган ўттиз тўрт фан, соҳа, бўлим, касб мавжуд. Биринчи мингйиллик охири, иккинчи мингйиллик бошларида Абу Наср Форобий, Муҳаммад ал-Хоразмий, Аҳмад Фарғоний, Абу Райҳон Беруний, Абу Али ибн Сино сингари қомусий илм эгалари “гео”, хусусан геология муаммолари билан жиддий шуғулланганлар.\nХХ асрда Ҳабиб Абдуллаев, И.Исамуҳамедов, В.Попов, Н.Петров, Ғани Мавлонов, Иброҳим Ҳамробоев, Обид Акромхўжаев, М.Аҳмаджонов, Ф.Асқаров сингари олимлар геология фани тараққиётига муносиб ҳисса қўшдилар. Ўзбекистон Фанлар академиясининг аъзолари орасида геолог олим нуфузининг кўплиги фикримизни тасдиқлайди.\nМустақиллик йилларида геология фани теранлик, кўламдорлик, кенг тармоқлилик касб этмоқда. Ўзбекистон Миллий университетининг олимлари — академик Тўрабек Долимов, профессор Виталий Троицкийларнинг геология эволюциясига доир тадқиқотлари глобаллашув жараёнининг ҳаётбахш тамойиллари асосида яратилганлиги билан диққатни жалб этади. Эллик босма табоқ ҳажмидаги мазкур асарда юзлаб чизмалар, хариталар, жадваллар, кўрсатма воситалар тарихи бор. Олимлар мазкур тадқиқотни яратишда жаҳон геология илмидаги тамойил, қонуният, методлардан унумли фойдаланадилар. Адабиётшуносларда: “Фалончи асар фалон ёзувчи ижодининг бош китоби”, — деган гап бор. Т.Долимов, В.И.Троицкий бой тажрибага эга, илмий йўналишини узил-кесил белгилаб олган, ўнлаб асарлар чоп эттирган, кўплаб шогирдлар етиштирган олимлар. “Эволюцион геология” — икки машҳур олим илмий ижодининг бош китобидир. Китоб библиографиясини кузатган мутахассис “Эволюцион геология” муаллифлари қарийб эллий йиллик илмий ижодлари давомида чоп этилган китоблар, қарашларни жамлаганликларига гувоҳ бўлади.\nИнсон табиатида ғаройиб ҳолат бор. Мен қачонки, Тўрабек Нўъмоновичнинг геология ҳақидаги қизиқарли, илмий асосланган асарлари билан танишсам, “Геология ҳам ўлмас бадиий асарга ўхшайди-да”, деган фикрга келавераман. Қаранг, ҳақиқий адабиётшунос-мунаққид асар атрофида гирдикапалак бўлавермайди, аксинча асар руҳига киради, моҳиятни ёритади. Геолог ҳам ернинг “ичига” киради”, марказга интилаверади: пўстлоқ, мантия, геологик ҳавзалар, лаққа чўғ — марказ ҳақида ишонарли маълумот беради.\nГеологлар ўрганадиган “бадиий асар” — ер яккаю ягона, ибтидоси бор-у интиҳоси кўринмайдиган соҳа. Адабиётшунослар ўлмас асарлар ёшини аниқлаш мақсадида турли қиёс, солиштирувлардан фойдаланадилар. “Эволюцион геология” асари муаллифлари геохронология — мутлақ вақт масаласини ўртага қўядилар. Ер сайёраси ўз ўқи атрофида узлуксиз ҳаракатда бўлади. Бу ҳаракат қачон, қандай бошланган? Геологлар вақтни эон, эратема, давр, аср дея белгилаганлар. Қизиқ-а, бирон одам юз йил яшаса, ҳамма қойил қолади. Бир аср-а?! Геологияда аср энг кичик вақт бирлиги экан. Энг узоқ, катта вақт Архей эон дейилади. У энг қадимги тоғ жинсларининг пайдо бўлган жойи ва вақтини (докембрий, хронотопини) кўрсатади.\nХХ асрнинг 80-йилларида Австралияда энг қадимги тоғ жинси ГНЕЙС топилди. Унинг ёши тўрт миллиард беш юз эллик миллион йил деб белгиланмоқда. Архей эон тўрт ярим миллиарддан икки ярим миллиард йилни ўз ичига олади. Эон, эратезма, даврлар ҳақида ўйласак, бизнинг кўниккан тақвимларимиз нақадар қисқа вақтни қамраб олишини кузатамиз. Катта Вақт юксаклигига кўтарилган, адабиёт аршининг сўнмас юлдузи дейилаётган мангу асарлар ўртачароқ геологик эрага ҳам тўғри келмас экан.\nГеологиядаги Архей эон, эратема, давр, асрлар қандай белгаланади, ўлчанади деган савол ҳаммани қизиқтиради. Биз вақт ўлчови табиат ҳодисаларини, юзларча соат турларини биламиз. Ахборот технологияси вақтни бехато ўлчашда ўзига хос воситаларни тавсия этмоқда. Вақт, унинг аниқ изчил ҳаракатини кузатиш — инсон табиатига чуқур сингиб кетган. Одам зоти ер қачонлардир пайдо бўлганини, вақти-соати келиб ерда қиёмат-қойим бўлишини ҳам билади. Олимлар ернинг ёши ўн миллиард йилгача бўлишини айтадилар. Ер “қаригач”, “вафот” этишини ҳам биладилар. Фан “апокалипсис” (қиёмат) тушунчасига илмий, мантиқий жавоб топиб қўйган. Ернинг “ҳаёти” қуёшга — мангу нур манбаига боғлиқ. Қуёшнинг нур, иссиқлик тарқатиш қуввати тугагач…\nГеологлар ер қатламига қаватма-қават кириб борадилар: пўстлоқ, пўстин, ҳавзалар, улардаги узлуксиз ҳаракат, ниҳоят радиуси олти минг километр келадиган ер ўзаги. Ўзак — олов, узлуксиз ҳаракат. Миллиард йиллар давомида ер ўзаги нечун музлаб қолмади? Ерда узлуксиз ҳаракат бор. Ер ўқи радиусида босим ҳамиша кучли бўлади. Босим кучли ҳарорат, оловни пайдо қилади. Олов ўзига йўл излайди. Лавалар ҳавзаларни тўлдира боради. Бу жараён эон, эратезма, даврлар давомида рўй беради. Конларнинг пайдо бўлиши ҳавзаларга, лавалар ҳаракатига боғлиқ.\nДарвоқе, қазилма бойликлар, конлар ҳақида…Яқин-яқинларгача геологияни коншунослик фани дер эдилар.\n“Ўзбекистон Республикаси энциклопедияси”да (Тошкент, Қомуслар бош таҳририяти — 1997 йил) “Геология фанлари” қисми: “Ўзбекистон ҳудудида фойдали қазилмаларни излаб топиш ва ўрганиш жуда қадим вақтлардан бошланган” (429-бет), деган жумла билан бошланган. Ўзбекистон Республикаси ҳудуди, умуман Ўрта Осиё ва Қозоғистон геологларнинг ҳақиқий лаборатория майдони. Еримизнинг унумдорлигини ифодалайдиган мана бу гапни ҳамма эшитган: “Кузда далада қолиб кетган кетмоннинг дастаси баҳорда нав-ниҳол кўчатга айланади”. Геологлар ҳам ерга урилган чўкич “жаранглаб” биронта маъдан, минералга урилишини айтадилар. Аммо геология фақат кон излашни бош мақсад қилиб қўймайди. Геология мукаммал, мураккаб фан. Индуктив, дедуктив метод асосида геологлар ер сайёрасини яхлит ҳолда ўрганадилар. Буюк, даҳо олимлар умумлашмалар асосида ўз кашфиётларини яратадилар. Жаҳон геологлари Ҳабиб Абдуллаев, Иброҳим Ҳамрабоев сингари буюк олимлар кашфиётини тан оладилар. “Эволюцион геология” тадқиқоти муаллифлари хаосдаги эгри чизиқлар ҳаракатидаги синергетика қонуниятини асос қилиб олганлар. Бу метод орқали улар конларнинг номеъёрий қонуниятлар асосида пайдо бўлишини исботладилар. Номеъёрий қонуниятлар фанга кенг миқёсда ёндашув, глобаллашувнинг мусбат натижаларини ҳисобга олиш натижасида пайдо бўлади.\nТ.Долимов, В.Троицкий тадқиқотларида кўптизимлилик (системали талқин, таҳлил, қиёсий, типологик ёндашув) методи кўзга ташланади. Геология фанида структурали ёндашув ҳам эътиборли ҳисобланади. Қисқаси, ҳозирги илғор геология фани янги метод, ёндашув, талқин йўсинларини асос қилиб олсагина илгари силжиши мумкин. “Эволюцион геология”да жаҳон геологиясидаги янгиликлар заррама-зарра ўрганилган ва амалиётда қўлланилган. “Эволюцион геология” — фанга юксак илмий-назарий нуқтаи назардан қарашнинг самараси. У Долимов ва В.Троицкий илғор геология фанининг дарғаларидан эканлигини кўрсатувчи далил. Ҳозирги геологларнинг бузрукларидан бири, Россия ва Европа фанлари академиясининг аъзоси, Москва Давлат университети профессори, салкам юз ёшли Виктор Ефимович Хаин “Эволюцион геология” асари ҳақида ёзади: “Менинг фикримча, муаллифлар жуда долзарб ва фойдали ишни бажарганлар, чунки дунё геологик адабиётида бу турдаги китоб ҳали яратилган эмас”.\nТўрабек Долимов ва Валерий Троицкийнинг “Эволюцион геология” тадқиқоти, ҳеч муболағасиз, эътирофга моликдир!\n← Аввалги Аввалги Одил Ёқубов. Дўстларим даврасида ёхуд унутилмас лаҳзалар (2009)\nКейинги → Кейинги: Матназар Абдулҳаким: “Огаҳий ўз тахаллусини Навоий ижодидан келиб чиқиб танлаган” (2009)


Матбуот - Страница 10 из 145 - www.ziyouz.uz\nБош саҳифа Матбуот (10)\nҚайта қуриш даври матбуоти (306)\nҲозирги давр матбуоти (616)\nБекзод Ўктам. Китобсиз яшаб бўлмайди\nЧоп этилган 06.01.2021 06.01.2021 МуаллифZiyouz.uz\nМустаҳкам қалқон Бугун қаддимизни иқтисодий жиҳатдан дадил тутиб олдик. Ўзимизга тўқмиз. Ўз-ўзидан маънавий эҳтиёжни қондиришга зарурат сезаяпмиз. Бунда эса китобдан самарали восита йўқ. Аммо тезкор, шиддатли давримизда бизни китобдан чалғитувчи турли замонавий қулайлик ва воситалар борки, очиғи, улар каттаю кичикни давоми…\nБаҳодир Аминов. Фарғона: фожеа, миш-миш, ҳақиқат (1989)\nЧоп этилган 05.01.2021 05.04.2021 МуаллифZiyouz.uz\nБОШГА КУЛФАТ ТУШГАНДА Азал-азалдан донолик руҳида тарбияланиб келган, меҳр-оқибат туйғуларини ўзгалардан қарз олишга муҳтож бўлмаган халқимиз: «Бир кун жанжал чиққан жойдан қирқ кун барака қочади», деб жуда яхши айтган. Шунинг учун жанжал чиқиши даргумон тутилган катта-кичик жойларга энг аввало зукко давоми…\nРукнларҚайта қуриш даври матбуотиТеглар1989 йил Фарғона фожиаси, Баҳодир Аминов\nИнсон тақдиридан қизиқ тақдир бормикан? Йўқ, дейди шошқалоқ одам. Мен ҳам шундай дердим қоғоз-қаламдан йироқ пайтларим. Сал ўтиб – қоғоз қоралаб, Сўз деб аталмиш неъматнинг ортидан кун кўра бошлаганимдан бери юқоридаги саволга ҳазир бўлиб жавоб берадиган бўлдим. Жавобим шу: инсон давоми…\nЗуҳриддин Исомиддинов. Не қилайин сенинг била, эй тил…\nЧоп этилган 03.01.2021 05.01.2021 МуаллифZiyouz.uz\nДавлатли она тилимиз “давлат тили” бўлганидан бери, эҳ-ҳе, қанча-қанча қовун пишиғи ўтди. Ўшандан бери бу масалада амалга оширилган ишлар ҳам бир талай. Дарров бўлмаса ҳам, қимирлаган қир ошар деганидек, рўёбга чиқаётган ишлар кўп. Мен ўзимга таниш бир мисолни айтай: ҳозир давоми…\nРасулхон Абдумажитов. «Ўпқон» (1990)\nЧоп этилган 15.04.2020 06.04.2021 МуаллифZiyouz.uz\n«Биз номатлуб (пинҳоний) иқтисодиётнинг таъсири ортиб бораётганлигига ҳам бепарво қарай олмаймиз, талай жойларда ана шу «номатлуб иқтисодиёт» айрим ҳуқуқни муҳофаза этиш органлари билан тил бириктириб олмоқда. Хўш, бундан ким кўпроқ озор чекаяпти?» (Ўзбекистон Компартиясининг XXII съезди материалларидан). Мамлакатимиз янги иқтисодий давоми…\nРукнларҚайта қуриш даври матбуотиТегларИқтисод масаласи, Расулхон Абдумажитов\nЧоп этилган 26.02.2020 21.10.2021 МуаллифZiyouz.uz\nЎрта Осиёдан етишиб чиққан олимлар томонидан жаҳон илм хазинасига қўшилган ҳиссанинг нақадар буюклиги фан тарихчилари томонидан қайд этилган, жамиятшунослар, публицистлар, журналистлар томонидан эса мунтазам тарғиб қилиб келинади. Лекин ана шу буюк ҳисса конкрет нималардан иборат деган саволга жавоб, тор доирадаги давоми…\nРукнларҲозирги давр матбуотиТегларАбдулла Аъзам, Ўрта Осиё\n10-саҳифа. Жами: 145Боши«6789101112131415»Охири


20:50, 15.05.2022 // 30824\nСут билан истеъмол қилиш мумкин бўлмаган маҳсулотлар\nСут жуда инжиқ маҳсулот бўлиб, у рациондаги барча маҳсулотлар билан ҳам мос келавермайди. Marie Claire нашри қандай маҳсулотлар билан бирга сут ичиш мумкинмаслигини маълум қилди.\nМутахассисларнинг таъкидлашича, оқсил таъсирида кофеиннинг таъсири нейтраллашади. Бироз тетикликни ҳис қилишни истаганлар учун ушбу ичимликни соф ҳолда ичгани яхшироқдир. Акс ҳолда, таъсир тескари бўлади ва ошқозон ичимликнинг сўрилишига кўп қўшимча энергия сарфлайди.\nКўпчилик машҳур инглиз анъаналарини акс эттирган ҳолда кўк чойга сут қўшишни яхши кўради. Бироқ бундай комбинацияда чойнинг антиоксидант функцияси сут таъсирида камаяди ва организм бундан камроқ фойда олади.\nТурли хил ҳайвонларнинг иккита маҳсулоти бир-бири билан яхши аралашмайди. Замонавий илмий тилда, икки хил турдаги оқсиллар ошқозонда учрашганда, зиддият юзага келади — уларнинг дозаси ошиб кетади. Организмнинг ошқозон-ичак тракти ва буйракларга зарар етказиши мумкин бўлган бундай юкни енгиши қийин.\nБодринг сут билан ошқозонда ноқулайлик туғдиради. Улардан кейин помидор, қовоқча, брокколи ва сабзи туради. Бу маҳсулотларнинг барчаси ҳар қандай шаклда алоҳида-алоҳида истеъмол қилиниши керак, аммо сут билан бирлашганда улар ҳазмсизлик хавфини оширади.\nХудди юқорида келтирилган турли оқсиллар каби ошқозон уни тўғри қабул қилмайди. Қаймоқ ва сутни сметана билан алмаштиришга ҳаракат қилиш тавися этилади. Таъми бироз ўзгаради, аммо организмда сут билан боғлиқ муаммолар пайдо бўлмайди.\nШишларга ўрин йўқ: крем ва патчларнинг ўрнини босувчи энг яхши 11 та ичимлик\nСаломатликни мустаҳкамлашда ёрдам берадиган 7 маслаҳат\nИлмий тадқиқот: кун давомида қанча қаҳва ичиш керак?\n13:32 Кеча // 70381\n21:15 Кеча // 49356\n21:29 Кеча // 42461